CELEX: 52011PC0315
Language: lt
Date: 2011-06-01
Title: Pasiūlymas EUROPOS PARLAMENTO IR TARYBOS REGLAMENTAS dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/105/EB ir 2009/23/EB

|
			
		
		
		52011PC0315
		
			Pasiūlymas EUROPOS PARLAMENTO IR TARYBOS REGLAMENTAS dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/105/EB ir 2009/23/EB /* KOM/2011/0315 galutinis */
			
				
		
		
			
			   	AIŠKINAMASIS MEMORANDUMAS
1. PASIŪLYMO APLINKYBĖS
·      Pasiūlymo pagrindas ir tikslai
Standartizacijos veikla Europoje grindžiama
savanorišku įmonių, valdžios institucijų ir kitų
suinteresuotųjų šalių bendradarbiavimu remiantis atvirumu,
skaidrumu ir sutarimu pagrįsta sistema. Europos įmonės naudojasi
standartais kaip apibendrinta geriausia tam tikros srities patirtimi, nes juose
apibendrinama kolektyvinė tam tikroje srityje veiklą
vykdančių subjektų patirtis. 
Numatoma, kad ateityje Europos standartai
atliks labai svarbų vaidmenį įvairiose srityse,
aprėpiančiose daugiau nei šiandien: padės didinti Europos
konkurencingumą, užtikrinti vartotojų apsaugą, gerinti
neįgalių ir pagyvenusių žmonių judumo galimybes ir
spręsti klimato kaitos problemas. Norint greitai reaguoti į naujus
visų sričių poreikius, būtina sukurti visapusišką,
visa apimančią, efektyvią ir techniškai pažangią Europos
standartizacijos sistemą. Ši sistema bus grindžiama esamos sistemos privalumais,
bet taip pat turės būti lanksti ir leisti reaguoti į ateityje
galinčias iškilti problemas. 
Komisija strategijoje „2020 m. Europa.
Pažangaus, tvaraus ir integracinio augimo strategija“ [COM(2010)2020)]
pabrėžė, kad būtina tobulinti Europos standartų nustatymo
metodiką ir naudoti standartus tam, kad Europos ir tarptautiniai
standartai turėtų įtakos ilgalaikiam Europos pramonės
konkurencingumui ir siekiant svarbių politikos tikslų tokiose
srityse, kaip antai e. vyriausybė, e. sveikata ar e. prieinamumas.
2010 m. spalio 21 d. Europos
Parlamentas priėmė Europos standartizacijos ateities ataskaitą
[A7-0276/2010], kurioje nurodyta, kad koreguojant Europos standartizacijos
sistemą reikėtų išlaikyti jos privalumus, taisyti trūkumus
ir siekti tinkamos Europos, nacionalinės ir tarptautinės raidos
pusiausvyros. Be to, ataskaitoje pripažįstama, kad svarbiausias
inovacijų ir konkurencingumo, ypač IRT sektoriuje, elementas –
sąveika.
Komisija 2011 m. balandžio 13 d.
komunikate „Bendrosios rinkos aktas. Dvylika svertų augimui skatinti ir
pasitikėjimui stiprinti“ Europos standartizacijos sistemos taikymą
paslaugoms įtraukė kaip vieną iš dvylikos pagrindinių
prioritetinių veiksmų, kurių ES institucijos turi imtis iki
2012 m. pabaigos.
·      Bendrosios aplinkybės
ES standartai ir standartizacija yra itin
veiksmingos politikos priemonės. Nors standartai ir standartizacija yra
daug naudingesni Europos ekonomikai, jie taip pat naudojami kaip politikos
priemonė siekiant užtikrinti, inter alia, produktų bendrosios
rinkos veikimą, sistemų ir tinklų sąveiką (ypač
IRT sektoriuje), didesnę vartotojų ir aplinkos apsaugą, taip pat
aktyvesnę veiklą inovacijų srityje ir didesnę
socialinę įtrauktį.
Skaitmeninėje visuomenėje
būtina nustatyti standartus, kad būtų užtikrinta tinklų ir
sistemų (ypač IRT srityje) sąveika. Skaitmeninėje
visuomenėje IRT srities sprendiniai naudojami tiek visuose ekonomikos
sektoriuose, tiek kasdieniame gyvenime. Būtina IRT sprendinių,
taikmenų ir paslaugų tarpusavio sąveika – jie turi būti
sąveikūs. Sąveikai sukurti reikalingi standartai. 
Europos standartai labai svarbūs pramonės
produktų vidaus rinkos veikimui. Jais pakeičiami nacionaliniai,
neretai prieštaringi standartai, dėl kurių gali kilti techninių
kliūčių nacionalinėje rinkoje. 
Šiame reglamente apibrėžiami 2
rūšių standartai. Komisijos prašymu parengti Europos standartai,
pagrįsti vadinamuoju mandatu, pagal kurį standartus turi rengti
Europos standartizacijos institucijos, ir kiti Europos standartai, kurie
rengiami kitų subjektų (verslo visuomenės, nacionalinių
standartizacijos institucijų, suinteresuotųjų šalių ir
t. t.) iniciatyva. 
Šiame pasiūlyme aptariamos trys
pagrindinės problemos.
1. Sparčiai besikeičiančiame
pasaulyje ir visuomenėje, ypač sektoriuose, kuriuose dominuoja labai
trumpo vartojimo laiko produktai ir jų kūrimo ciklai, standartai turi
atitikti greitą technologijų raidą. Kai kurios suinteresuotosios
šalys tvirtina, kad visas Komisijos prašymu rengiamų Europos
standartų kūrimo ciklas yra pernelyg lėtas. Didžiausias
lėto standartų rengimo proceso neigiamas poveikis – toliau galioja
prieštaringi nacionaliniai standartai, dėl kurių gali kilti
techninių kliūčių tiekimo grandinėje arba prekybos
kliūčių, jei nacionalinis standartas naudojamas kaip
protekcinė priemonė. Kita pasekmė – neturėdamos
darniųjų standartų verslo įmonės negali naudoti
reikiamo standarto atitikčiai užtikrinti ir turi įrodyti
atitinkančios esminius reikalavimus pagal atitikties vertinimo
modelį, kuris yra nustatytas taikytinuose ES teisės aktuose. Abejais
atvejais verslo įmonės patiria nuostolių dėl
sąnaudų, kurių susidaro dėl suskaidytos vidaus rinkos ar
atitikties vertinimo procedūrų. Dėl prieštaringų
nacionalinių standartų arba dėl to, kad nepakanka
darniųjų standartų, didėja sandorių ir vieneto
sąnaudos, nes reikia gaminti skirtingas produktų partijas. Tokiu
atveju pramonės sektoriuje kuriami neformalūs standartizacijos
kanalai greitam techninių specifikacijų parengimui, kad
būtų užtikrinta sąveika tarptautiniu mastu.
2. MVĮ susiduria su įvairiomis
problemomis, susijusiomis su standartais ir standartizacija. Daugelio
suinteresuotųjų šalių vertinimu viena svarbiausių
problemų – vykdant standartizacijos srities veiklą apskritai MVĮ
nepakankamai atstovaujamos, ypač Europos lygmeniu. Be to, standartai
dažnai susiję su piliečių sauga ir gerove, tinklų
veiksmingumu, aplinka ir kitomis viešosios politikos sritimis. Standartai
visuomenėje ypač svarbūs, tačiau vykdant ES
standartizaciją nepakankamai atsižvelgiama į susijusių
visuomeninių suinteresuotųjų šalių nuomonę.
Sprendžiant nepakankamo MVĮ ir susijusių visuomeninių
suinteresuotųjų šalių atstovavimo standartizacijos srities
veikloje problemą, MVĮ ir susijusioms visuomeninėms
suinteresuotosioms šalims atstovaujančioms organizacijoms skiriama
finansinė parama. Tinkamumo gauti tokias dotacijas kriterijai, dotacijų
naudojimo sąlygos ir siūlomos finansinės paramos rūšys
labai skiriasi. Vienos organizacijos gauna dotacijas konkretiems veiksmams,
kitos – veiklos dotacijas. Didžiausia neigiama nepakankamo MVĮ ir
visuomeninių suinteresuotųjų šalių dalyvavimo pasekmė
– jos nepakankamai veikia standartizacijos procesą. 
3. IRT srityje daug standartų, kuriais
užtikrinama sąveika, rengia kitos standartus rengiančios
organizacijos (toliau – pasaulinio masto forumai ir konsorciumai), o ne Europos
standartizacijos institucijos. Konkretus pavyzdys – su internetu ir
žiniatinkliais susiję standartai. Tradicinėms standartų
nustatymo organizacijoms paprastai trūksta ypač specializuotos
patirties, jos nedirba IRT srityje, todėl šiuo metu didžiąją IRT
standartizacijos darbo pasauliniu lygmeniu dalį atlieka kitos nei tradicinės
Europos ar tarptautinės standartizacijos institucijos. Šiuo metu, vykdant
viešuosius pirkimus, kuriems taikoma Direktyva 2004/18/EB, tik išimtinėmis
aplinkybėmis galima remtis pasaulinio masto forumų ir konsorciumų
standartais. Tokie standartai neatitinka jokios standartų kategorijos,
kurią valdžios institucijos galėtų nurodyti skelbdamos
konkursus, todėl valdžios institucijos elgiasi atsargiai ir šių
standartų nenurodo. Taigi, gali nebūti sąveikos tarp jų
kuriamų IRT produktų ir kitų institucijų perkamų IRT
produktų. Dėl šios problemos valdžios institucijos dažnai negali
apibrėžti savo IRT strategijos ir sistemos, įskaitant tarpvalstybines
organizacijų sąveikas. 
·      Pasiūlymo srityje galiojančios nuostatos
Šiuo pasiūlymu pakeičiama dalis
Direktyvos 98/34/EB ir panaikinami sprendimai Nr. 1673/2006/EB ir
87/95/EEB. 
·      Derėjimas su kitomis Sąjungos politikos sritimis ir tikslais
Šia iniciatyva įgyvendinamos strategijos
„Europa 2020“ pavyzdinės iniciatyvos „Inovacijų Sąjunga“
[COM(2010)546], „Pramonės politika“ [COM(2010)614], „Europos
skaitmeninė darbotvarkė“ [COM(2010)245] ir „Tausiai išteklius
naudojanti Europa“ [COM(2011)21]. Be to, ja įgyvendinamas Bendrosios
rinkos aktas [COM(2011)206] ir 2010–2020 m. strategija dėl negalios
[COM(2010)636]. Taip pat tai 2011 m. Komisijos darbo programos
strateginės iniciatyvos dalis.
2. Konsultacijos su suinteresuotosiomis šalimis ir
poveikio vertinimas
·      Konsultacijos su suinteresuotosiomis šalimis
Konsultacijų metodai, pagrindiniai
tiksliniai sektoriai ir bendras respondentų apibūdinimas
2009 ir 2010 m. surengtos dvi viešos
konsultacijos, o 2010 m. vyko konkretesnės konsultacijos su
nacionalinėmis valdžios institucijomis, Europos standartizacijos
organizacijomis, nacionalinėmis standartizacijos institucijomis, suinteresuotųjų
šalių organizacijomis ir pasaulinio masto forumais ir konsorciumais.
2009 m. priimta Baltoji knyga „Informacinių ir komunikacinių
technologijų standartizacijos modernizavimas Europos Sąjungoje.
Tolesni veiksmai“.
Be to, šis reglamentas paremtas darbu,
kurį atliko nepriklausoma ekspertų grupė, t. y. Europos
standartizacijos sistemos peržiūros ekspertų grupė (EXPRESS),
sudaryta iš Europos, nacionalinių ir tarptautinių standartizacijos
organizacijų, pramonės sektoriaus, MVĮ, NVO, profesinių
sąjungų, akademinės visuomenės, pasaulinio masto
forumų ir konsorciumų ir ES valstybių narių valdžios
institucijų 30 ekspertų. 2010 m. vasario mėn. EXPRESS
grupė Europos Komisijai pateikė ataskaitą „Standartizacija
siekiant konkurencingos ir inovatyvios Europos. 2020 m. vizija“. 
Atsakymų santrauka ir kaip į
juos atsižvelgta
Vėliau pasirinktų politikos
galimybių pagrindu tapo konsultacijų metu gauti atsakymai, Baltoji
knyga „Informacinių ir komunikacinių technologijų
standartizacijos modernizavimas Europos Sąjungoje. Tolesni veiksmai“,
EXPRESS grupės ataskaita „Standartizacija siekiant konkurencingos ir
inovatyvios Europos. 2020 m. vizija“ ir Europos Parlamento ataskaita. 
Nuo 2010 m. kovo 23 d. iki gegužės
21 d. vyko viešos konsultacijos internetu. Komisija sulaukė 483
atsiliepimų. Rezultatai pateikti internete adresu
http://ec.europa.eu/enterprise/policies/european-standards/public-consultation/index_en.htm.
·      Tiriamųjų duomenų rinkimas ir naudojimas
Nepriklausomo tyrimo neprireikė.
·     
Poveikio vertinimas
Poveikio vertinime ir jo santraukoje
apžvelgiamos įvairios galimybės. 
Veiksmingumo, našumo ir nuoseklumo kriterijus
atitinka tik 1.A politikos galimybė (Europos standartų rengimo
terminai) kartu su 1.C politikos galimybe (skaidrios ir supaprastintos
darniųjų standartų ir kitų Komisijos prašomų parengti
Europos standartų procedūros), taip pat 2.C politikos galimybė
(MVĮ ir visuomeninėms suinteresuotosioms šalims
atstovaujančių organizacijų pozicijos ESI stiprinimas sudarant
galimybes gauti veiklos dotaciją) ir 3.B politikos galimybė (nuorodos
į forumų ir konsorciumų standartus vykdant viešuosius pirkimus).
Todėl pasiūlymas pagrįstas šiomis 4 galimybėmis.
Komisija atliko darbo programoje nurodytą
poveikio vertinimą, su kurio ataskaita galima susipažinti adresu        
http://ec.europa.eu/enterprise/policies/european-standards/index_en.htm.
3. TEISINIAI PASIŪLYMO ASPEKTAI
·      Siūlomų veiksmų santrauka
1. Nacionalinių standartizacijos
institucijų bendradarbiavimas bus skaidresnis.
2. Srityse, kuriose nėra parengtų
Europos standartų, kuriose Europos standartai neprigyja rinkoje ar tampa
nebevartotini, vykdant viešuosius pirkimus bus galima naudoti kitų
organizacijų informacinių ir ryšių technologijų srityje
parengtus standartus, jei šie standartai atitiks kriterijų,
pagrįstų PPO tarptautinių standartizacijos procesų
principus, rinkinį.
3. Bus pagerintas planavimas: Komisija parengs
metinę darbo programą, kurioje bus nustatyti Europos standartizacijos
prioritetai ir tam būtini mandatai. 
4. MVĮ ir visuomeninės
suinteresuotosios šalys turėtų būti geriau atstovaujamos Europos
standartizacijos sistemoje, be to, bus užtikrinta finansinė parama
MVĮ ir visuomeninėms suinteresuotosioms šalims atstovaujančioms
organizacijoms.
5. Bus sumažinta administracinė našta,
tenkanti Komisijai ir Europos standartizacijos institucijoms, pvz., sudaryta
galimybė smarkiai supaprastinti vienkartinių išmokų teikimo
tvarką ir aiškiai jas atskirti nuo faktinių įgyvendinimo
sąnaudų tikrinimo. Šiuo pasiūlymu ketinama galiojančią
sistemą pertvarkyti į rezultatais grindžiamą sistemą,
remiantis apibrėžtais sutartais rodikliais ir tikslais (išdirbiu ir
rezultatais). Tokiu tikslu galėtų būti standartų rengimo
proceso greitumas ir veiksmingumas.
6. Europos standartai jau plačiai
naudojami transporto ir logistikos, pašo paslaugų, taip pat
elektroninių ryšių tinklų ir paslaugų srityse, tačiau
savanoriškai taikomų Europos standartų vaidmuo kuriant
bendrąją paslaugų rinką buvo ne toks svarbus. Todėl
į šio pasiūlymo taikymo sritį įtraukiami paslaugų
standartai, kad Komisijai būtų sudaryta galimybė suteikti
mandatus, kuriais remiantis prašoma parengti Europos paslaugų standartus,
ir finansuoti dalį tokio rengimo išlaidų. 
·      Teisinis pagrindas
Sutarties dėl Europos Sąjungos
veikimo 114 straipsnis.
·      Subsidiarumo principas
Subsidiarumo principas taikomas tik tuomet,
jeigu pasiūlymas nepriklauso išimtinei ES kompetencijai.
Valstybės narės pasiūlyme
iškeltų tikslų negali tinkamai pasiekti dėl toliau nurodytos
(-ų) priežasties (-čių).
Vykdant Europos standartizaciją
prisidedama prie Europos teisės aktų, kuriais kuriama bendroji rinka,
taikymo ir Europos pramonės konkurencingumo didinimo. Suderinus
produktų standartus Europos lygmeniu būtų pašalintos
techninės prekybos kliūtys, kurios gali atsirasti dėl prieštaringų
nacionalinių standartų. Todėl su standartizacija Europos
lygmeniu susijusias problemas reikia spręsti Europos lygmeniu. 
Pasiūlyme iškeltus tikslus galima
lengviau pasiekti vykdant veiksmus ES mastu dėl toliau nurodytos (-ų)
priežasties (-čių).
Valstybių narių veiksmais
nebūtų galima tinkamai įgyvendinti tikslo – užtikrinti vidaus
rinkos veikimą mažinant ES vidaus prekybos kliūtis, kylančias
dėl skirtingų nacionalinių produktų standartų.
Todėl pagal subsidiarumo principą dėl problemos masto ir
poveikio šio tikslo geriau siekti ES lygmeniu.
Europos standartai labai svarbūs
pramonės produktų vidaus rinkos veikimui. Europos standartai
keičia nacionalinius ir neretai prieštaringus standartus, dėl
kurių gali atsirasti techninių kliūčių patekti į
nacionalinę rinką. Darniaisiais standartais užtikrinama, kad
produktai atitiktų esminius ES teisės aktuose išdėstytus
reikalavimus. Jei produktai atitinka Europos darniuosius standartus, vadinasi
jie yra pakankamai saugūs. Tačiau darnieji standartai vis dar taikomi
savanoriškai, todėl gamintojas gali pasinaudoti bet kuriuo kitu techniniu
sprendimu, įrodančiu, kad jo produktas atitinka esminius
reikalavimus. 
Vertinant poveikį dėl subsidiarumo
buvo atmesta daug nenorminių galimybių, kaip išsamiai apibūdinta
poveikio vertinime.
Todėl pasiūlymas atitinka subsidiarumo
principą.
·      Proporcingumo principas
Pasiūlymas atitinka proporcingumo
principą dėl šios (-ių) priežasties (-čių).
Šis pasiūlymas susijęs tik su
standartizacijos taikymu Europos lygmeniu ir nacionalinių standartizacijos
institucijų bendradarbiavimu siekiant išvengti prieštaringų
nacionalinių standartų taikymo. 
Pagal šį pasiūlymą
ūkinės veiklos vykdytojams, nacionalinėms vyriausybėms,
regionų ir vietos valdžios institucijoms ir piliečiams nesukuriama
jokia nauja administracinė našta. 
·     
Pasirinkta priemonė
Siūloma priemonė – reglamentas.
Kitos priemonės būtų netinkamos
dėl toliau nurodytos (-ų) priežasties (-čių).
Pagal siūlomas galimybes ir
supaprastinimo procedūras valstybių narių teisės aktų
keisti nereikia. Ši priemonė susijusi tik su Europos standartizacijos
organizacijomis, nacionalinių standartizacijos institucijų
bendradarbiavimu, MVĮ ir visuomeninėms suinteresuotosioms šalims
atstovaujančių organizacijų dalyvavimu Europos standartizacijos
procese ir Komisija. Todėl šiuo atveju direktyva nebūtų tinkama
priemonė. 
Teisinė priemonė turėtų
būti bendrai taikoma priemonė, ypač kiek tai susiję su
pasaulinio masto forumų ir konsorciumų standartų naudojimu
vykdant pirkimus, kuri turi būti tiesiogiai taikoma visose valstybėse
narėse. Be to, pagal norminę priemonę būtų nustatyti
tam tikri įsipareigojimai, kurie būtų tiesiogiai taikomi Europos
standartizacijos organizacijoms, nacionalinėms standartizacijos
institucijoms, MVĮ ir visuomeninėms suinteresuotosioms šalims Europos
standartizacijos procese atstovaujančioms organizacijoms ir Komisijai.
Todėl tinkamiausia teisinė priemonė yra reglamentas. Kitų
galimybių nepakaktų siūlomiems tikslams pasiekti.
4. POVEIKIS BIUDŽETUI
Poveikis biudžetui nurodytas finansinėje
pažymoje.
5. Papildoma informacija
·      Paprastinimas
Pasiūlyme numatyta supaprastinti
teisės aktus.
Standartizacija bus taikoma paslaugoms. Bus
supaprastintas finansų valdymas. Toliau pateikta išsamesnė
informacija.
Pasiūlymas įtrauktas į
Komisijos tęstinę ES acquis atnaujinimo ir supaprastinimo
programą ir jos Darbo ir teisėkūros programą žymimuoju
numeriu 2010/ENTR/0021.
·      Galiojančių teisės aktų panaikinimas
Priėmus pasiūlymą bus
panaikinti galiojantys teisės aktai.
·      Peržiūros, keitimo, laikino galiojimo nuostata
Į pasiūlymą įtraukta
peržiūros nuostata.
·      Europos ekonominė erdvė
Siūlomas teisės aktas susijęs
su EEE, todėl turėtų būti jai taikomas.
·      Išsamus pasiūlymo paaiškinimas
Pasiūlymu siekiama peržiūrėti
ir sujungti:
1. Tarybos sprendimą 87/95/EEB dėl
standartizacijos informacinių technologijų ir telekomunikacijų
srityje, panaikinant iš esmės visas jo (pasenusias) nuostatas ir nustatant
naują sistemą, pagal kurią viešųjų pirkimų
srityje leidžiama naudoti kitų organizacijų nei Europos
standartizacijos institucijų parengtus IRT srities standartus.
2. Direktyvą 98/34/EB,
nustatančią informacijos apie techninius standartus, reglamentus ir
informacinės visuomenės paslaugų taisykles teikimo tvarką
(visi jos straipsniai, susiję su pranešimu apie techninių
reglamentų projektus, nepatenka į pasiūlymo taikymo sritį
ir dėl to nekeičiami), pasitelkiant šias priemones: bendradarbiavimas
Europos mastu standartizacijos srityje aprėps paslaugas, nacionalinių
standartizacijos institucijų bendradarbiavimas bus skaidresnis, MVĮ
ir visuomeninės suinteresuotosios šalys bus geriau atstovaujamos Europos
standartizacijos sistemoje, be to, bus užtikrinta finansinė parama
MVĮ ir visuomeninėms suinteresuotosioms šalims atstovaujančioms
organizacijoms.
3. Sprendimą Nr. 1673/2006/EB
dėl Europos standartizacijos finansavimo. Pagrindiniai šiame sprendime
nustatyti principai nebus keičiami, tačiau atsižvelgiant į
naująjį Finansinio reglamento pasiūlymą bus nustatytos
tokios naujovės: bus sumažinta administracinė našta, tenkanti
teikiant veiklos paslaugas ir Europos standartizacijos institucijų veikloje,
pvz., sudaryta galimybė gerokai supaprastinti vienkartinių
išmokų teikimo tvarką ir aiškiai jas atskirti nuo faktinių
įgyvendinimo sąnaudų vertinimo. Šiuo pasiūlymu ketinama
galiojančią sistemą pertvarkyti į rezultatais
grindžiamą sistemą, remiantis apibrėžtais sutartais rodikliais
ir tikslais (išdirbiu ir rezultatais). Toks tikslas – standartų rengimo
proceso greitis ir veiksmingumas.
2011/0150 (COD)
Pasiūlymas
EUROPOS PARLAMENTO IR TARYBOS REGLAMENTAS
dėl Europos standartizacijos, kuriuo iš
dalies keičiamos Tarybos direktyvos 89/686/EEB ir 93/15/EEB ir Europos
Parlamento ir Tarybos direktyvos 94/9/EB, 94/25/EB, 95/16/EB, 97/23/EB,
98/34/EB, 2004/22/EB, 2007/23/EB, 2009/105/EB ir 2009/23/EB
(Tekstas svarbus EEE)
EUROPOS PARLAMENTAS IR EUROPOS SĄJUNGOS
TARYBA,
atsižvelgdami į Sutartį dėl
Europos Sąjungos veikimo, ypač į jos 114 straipsnį, 
atsižvelgdami į Europos Komisijos
pasiūlymą,
teisės akto projektą perdavus
nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[1],
laikydamiesi įprastos
teisėkūros procedūros,
kadangi:
(1)              
Pagrindinis standartizacijos tikslas –
apibrėžti savanoriškai taikomas technines ar kokybės specifikacijas,
kurias dabartiniai ar būsimi produktai, gamybos procesai ar paslaugos
galėtų atitikti. Standartizacijai gali būti priskiriami
įvairūs klausimai, pvz., įvairių tam tikro produkto
lygių ir dydžių arba techninių specifikacijų
standartizavimas produktų ar paslaugų rinkose, kuriose suderinamumas
ir sąveika su kitais produktais ar sistemomis yra esminis. 
(2)              
Europos standartizacija taip pat padeda didinti
įmonių konkurencingumą, nes, visų pirma, palengvinamas
laisvas prekių ir paslaugų judėjimas, tinklų sąveika,
ryšių priemonės, technologijų plėtra ir inovacijos.
Standartais daromas didelis teigiamas ekonominis poveikis, nes, pvz., skatinama
ekonominė tarpusavio skvarba vidaus rinkoje, taip pat naujų ir
patobulintų produktų arba rinkų ir pagerintų tiekimo
sąlygų plėtra. Todėl standartais paprastai didinama
konkurencija ir mažinamos gamybos ir pardavimo sąnaudos – tai apskritai
naudinga ekonomikai. Standartais gali būti išlaikoma ir gerinama
kokybė, teikiama informacija ir užtikrinama sąveika bei
suderinamumas, taigi, vartotojai gauna daugiau naudos.
(3)              
Europos standartus ir toliau turėtų
priimti Europos standartizacijos institucijos, t. y. Europos
standartizacijos komitetas (CEN), Europos elektrotechnikos standartizacijos
komitetas (CENELEC) ir Europos telekomunikacijų standartų institutas
(ETSI). 
(4)              
Europos standartai labai svarbūs vidaus
rinkoje, daugiausia dėl rinkai teiktinų produktų atitikties
esminiams tų produktų Sąjungos derinimo teisės aktuose
nustatytiems reikalavimams prielaidos.
(5)              
Europos standartizacija reglamentuojama taikant
konkrečią teisinę sistemą, kurią sudaro trys skirtingi
teisės aktai: 1998 m. birželio 22 d. Europos Parlamento ir
Tarybos direktyva 98/34/EB, nustatanti informacijos apie techninius standartus,
reglamentus ir informacinės visuomenės paslaugų taisykles
teikimo tvarką[2],
2006 m. spalio 24 d. Europos Parlamento ir Tarybos sprendimas 1673/2006/EB
dėl Europos standartizacijos finansavimo[3]
ir 1986 m. gruodžio 22 d. Tarybos sprendimas 87/95/EEB dėl
standartizacijos informacinių technologijų ir telekomunikacijų
srityje[4].
Tačiau galiojanti reglamentavimo sistema jau neatitinka pastaraisiais
dešimtmečiais Europos standartizacijos srityje įvykusių
pokyčių. Todėl reglamentavimo sistemą reikėtų
supaprastinti ir pritaikyti naujiems standartizacijos aspektams, kad
būtų atsižvelgta į naujausius pokyčius ir būsimus
uždavinius Europos standartizacijos srityje. Tai ypač susiję su
aktyvesniu paslaugų standartų kūrimu ir standartizacijos
produktų, išskyrus oficialiuosius standartus, plėtojimu.
(6)              
Norint užtikrinti standartų ir
standartizacijos kaip politikos priemonės veiksmingumą Sąjungoje
būtina veiksminga ir naši standartizacijos sistema – lankstus ir skaidrus
pagrindas sutarimui tarp visų dalyvių rasti, be to, sistema turi
būti finansiškai perspektyvi. 
(7)              
2006 m. gruodžio 12 d. Europos Parlamento
ir Tarybos direktyvoje 2066/123/EB paslaugų vidaus rinkoje[5] pateikiamos bendrosios nuostatos, skirtos
padėti paslaugų teikėjams naudotis įsisteigimo laisve ir
laisvam paslaugų judėjimui palengvinti, kartu užtikrinant aukštą
paslaugų kokybę. Pagal šią direktyvą valstybės
narės įpareigojamos bendradarbiaujant su Komisija skatinti
savanoriškai taikomų Europos standartų rengimą, kad
būtų lengviau suderinti įvairių valstybių narių
paslaugų teikėjų teikiamas paslaugas, gavėjui teikiamą
informaciją ir teikiamos paslaugos kokybę Tačiau Direktyva
98/34/EB taikoma tik produktų standartams, o paslaugų standartams ji
nėra aiškiai taikoma. Tačiau riba tarp paslaugų ir prekių
tarptautinėje rinkoje palaipsniui nyksta. Iš tiesų, ne visada
įmanoma aiškiai atskirti produktų standartus nuo paslaugų
standartų. Į daugelį produktų standartų
įtraukiama dalis apie paslaugas, tuo tarpu paslaugų standartai taip
pat dažnai iš dalies susiję su produktais. Taigi, būtina teisinę
sistemą priderinti prie šių naujų aplinkybių ir į jos
taikymo sritį įtraukti paslaugų standartus.
(8)              
            Savanoriškai taikomų paslaugų
standartai turėtų būti rengiami atsižvelgiant į rinkos
tendencijas ir viešąjį interesą, didžiausią
dėmesį skiriant ūkinės veiklos vykdytojų ir
suinteresuotųjų šalių, kurioms standartas turi tiesioginio arba
netiesioginio poveikio, poreikiams, be to, tokie standartai turėtų
būti pagrįsti sutarimu. Visų pirma, tai turėtų
būti su produktais ir procesais susijusių paslaugų standartai.
(9)              
Europos standartizacijos institucijoms
konkurencijos teisė taikoma tiek, kiek jos gali būti laikomos
įmonėmis ar įmonių asociacijomis, kaip apibrėžta
Sutarties 101 ir 102 straipsniuose.
(10)          
Sąjungoje nacionalinius standartus priima
nacionalinės standartizacijos institucijos, dėl to gali būti
priimta prieštaringų standartų ir sudaryta techninių vidaus
rinkos kliūčių. Todėl sėkmingam vidaus rinkos veikimui
ir veiksmingam standartizacijos taikymui Sąjungoje reikia užtikrinti
reguliarius nacionalinių standartizacijos institucijų, Europos
standartizacijos institucijų ir Komisijos informacijos apie dabartinį
ir būsimą standartizacijos srities darbą mainus. Informacijos
mainai turėtų būti suderinti su 1979 m. gruodžio 10 d.
Tarybos sprendimu Nr. 80/271/EEB dėl daugiašalių susitarimų
sudarymo baigus 1973–1979 prekybos derybas[6] patvirtinto Susitarimo
dėl techninių prekybos kliūčių 3 priedu.
(11)          
Nacionalinėms standartizacijos institucijoms,
Europos standartizacijos institucijoms ir Komisijai reguliariai keičiantis
informacija standartizacijos institucijoms neturėtų būti
kliudoma laikytis kitų įsipareigojimų ir prievolių,
ypač Susitarimo dėl techninių prekybos kliūčių 3
priedo.
(12)          
Taikant standartus galima prisidėti prie
Europos politikos įgyvendinimo sprendžiant tokius pagrindinius socialinius
uždavinius, kaip antai klimato kaita, tausus išteklių naudojimas,
senėjimas ir apskritai inovacijos. Skatinant Europos ar tarptautinių
prekių ir technologijų standartų rengimą tokiose
besiplečiančiose rinkose Europos bendrovėms būtų
sukurtas konkurencinis pranašumas ir sudaromos palankesnės sąlygos
prekybai. 
(13)          
Standartai – svarbios priemonės
įmonėms, ypač mažosioms ir vidutinėms (toliau – MVĮ),
kurios standartizacijos sistemoje, deja, nepakankamai dalyvauja, todėl yra
pavojaus, kad rengiant standartus neatsižvelgiama į MVĮ poreikius ir
problemas. Taigi, būtina siekti, kad MVĮ būtų geriau
atstovaujamos standartizacijos procese ir į jį įtraukiamos,
ypač į techninių komitetų veiklą.
(14)          
Europos standartai būtini MVĮ
konkurencingumui užtikrinti, tačiau standartizacijos srities veikloje
MVĮ apskritai nepakankamai atstovaujamos, ypač Europos lygmeniu.
Taigi, šiuo reglamentu reikėtų užtikrinti tinkamą MVĮ
atstovavimą Europos standartizacijos procese, įsteigiant tinkamų
kvalifikacijų subjektą.
(15)          
Standartai gali turėti didelio poveikio
visuomenei, ypač piliečių saugai ir gerovei, tinklų
veiksmingumui, aplinkai, prieinamumui ir kitoms viešosios politikos sritims.
Todėl reikia užtikrinti, kad rengiant standartus būtų
sustiprintas visuomeninių suinteresuotųjų šalių vaidmuo bei
indėlis ir būtų remiamos vartotojų, aplinkos srities ir
visuomeninių suinteresuotųjų šalių interesams
atstovaujančios organizacijos.
(16)          
Rengiant standartus reikėtų kiek
įmanoma daugiau atsižvelgti į poveikį aplinkai, kuris daromas
per visą produktų ir paslaugų tarnavimo laiką. Komisijos
jungtinis tyrimų centras parengė svarbių ir viešai
prieinamų priemonių tokiam poveikiui vertinti per visą produkto
ar paslaugos tarnavimo laikotarpį.
(17)          
Komisijos ir Europos standartizacijos sistemos
bendradarbiavimo gyvybingumas priklauso nuo atidaus būsimų
prašymų parengti standartus planavimo. Tokį planavimą
būtų galima pagerinti, ypač jei prie to prisidėtų
suinteresuotosios šalys. Pagal Direktyvą 98/34/EB jau suteikiama
galimybė Europos standartizacijos institucijų prašyti rengti Europos
standartus, todėl būtų tikslinga į metinę darbo
programą įtraukti geresnį ir skaidresnį planavimą ir
šioje programoje pateikti visų prašymų parengti standartus, kuriuos
Komisija ketina pateikti Europos standartizacijos institucijoms, apžvalgą.
(18)          
Keliose direktyvose, pagal kurias derinamos
produktų rinkodaros sąlygos, nurodoma, jog Komisija gali prašyti, kad
Europos standartizacijos institucijos priimtų darniuosius Europos
standartus, kuriais remiantis būtų užtikrinama atitiktis taikomiems
esminiams reikalavimams. Tačiau daugelyje šių teisės aktų
yra įvairių nuostatų dėl prieštaravimų tokiems
standartams, kai jie neaprėpia visų taikytinų reikalavimų
arba juos aprėpia tik iš dalies. Visų pirma, tarpusavyje
nesuderintų nuostatų, dėl kurių ūkinės veiklos
vykdytojams ir Europos standartizacijos institucijoms kyla neaiškumų, yra
1989 m. gruodžio 21 d. Tarybos direktyvoje 89/686/EEB dėl
valstybių narių įstatymų, susijusių su
asmeninėmis apsaugos priemonėmis, suderinimo[7], 1993 m. balandžio 5 d. Tarybos
direktyvoje 93/15/EEB dėl civiliniam naudojimui skirtų sprogmenų
pateikimo į rinką ir jos priežiūros nuostatų suderinimo[8], 1994 m. kovo 23 d. Europos
Parlamento ir Tarybos direktyvoje 94/9/EB dėl valstybių narių
įstatymų, susijusių su potencialiai sprogioje aplinkoje
naudojama įranga ir apsaugos sistemomis, suderinimo[9], 1994 m. birželio 16 d. Europos
Parlamento ir Tarybos direktyvoje 94/25/EB dėl valstybių narių
įstatymų ir kitų teisės aktų, susijusių su
pramoginiais laivais, suderinimo[10],
1995 m. birželio 29 d. Europos Parlamento ir Tarybos direktyvoje
95/16/EB dėl valstybių narių įstatymų, susijusių
su liftais, suderinimo[11],
1997 m. gegužės 29 d. Europos Parlamento ir Tarybos direktyvoje
97/23/EB dėl valstybių narių įstatymų dėl
slėginės įrangos suderinimo[12],
2004 m. kovo 31 d. Europos Parlamento ir Tarybos direktyvoje
2004/22/EB dėl matavimo priemonių[13],
2007 m. gegužės 23 d. Europos Parlamento ir Tarybos direktyvoje
2007/23/EB dėl pirotechnikos gaminių pateikimo į rinką[14], 2009 m. rugsėjo 16 d.
Europos Parlamento ir Tarybos direktyvoje 2009/105/EB dėl paprastų
slėginių indų[15] ir
2009 m. balandžio 23 d. Europos Parlamento ir Tarybos direktyvoje
2009/23/EB dėl neautomatinių svarstyklių[16]. Todėl į šį reglamentą
būtina įtraukti 2008 m. liepos 9 d. Europos Parlamento ir
Tarybos sprendime Nr. 768/2008/EB dėl bendrosios gaminių
pardavimo sistemos ir panaikinančiame Sprendimą 93/465/EEB[17] numatytą bendrą
procedūrą ir išbraukti susijusias nuostatas tose direktyvose. 
(19)          
Vykdydamos techninės įrangos,
programinės įrangos ir IT paslaugų viešuosius pirkimus, valdžios
institucijos turėtų kuo geriau išnaudoti visus susijusius standartus,
pvz., atrinkti standartus, kuriuos gali įgyvendinti visi suinteresuoti
paslaugų teikėjai, ir taip sudaryti geresnes sąlygas
konkurencijai ir sumažinti monopolizavimo pavojų. 2004 m. kovo
31 d. Europos Parlamento ir Tarybos direktyvoje 2004/17/EB dėl
subjektų, vykdančių veiklą vandens, energetikos, transporto
ir pašto paslaugų sektoriuose, vykdomų pirkimų tvarkos derinimo[18] ir 2004 m. kovo 31 d. Europos
Parlamento ir Tarybos direktyvoje 2004/18/EB dėl viešojo darbų,
prekių ir paslaugų pirkimo sutarčių sudarymo tvarkos
derinimo[19]
nustatyta, kad vykdant viešuosius pirkimus techninės specifikacijos
turėtų būti formuluojamos nurodant nacionalinius standartus,
kuriais perkeliami Europos standartai, Europos techninius liudijimus, bendras
technines specifikacijas, tarptautinius standartus, kitas Europos
standartizacijos institucijų nustatytas techninių normatyvų
sistemas arba, jei tokių nėra, nacionalinius standartus,
nacionalinius techninius liudijimus ar nacionalines technines specifikacijas,
susijusias su darbų projektavimu, apskaičiavimu ir vykdymu bei
produktų naudojimu, ar jiems atitinkančius dokumentus. Tačiau
informacinių ir ryšių technologijų srities standartus dažnai
rengia kitos standartų rengimo organizacijos, jie nepriskiriami jokioms
direktyvose 2004/17/EB ir 2004/18/EB nustatytoms standartų kategorijoms ir
liudijimams. Todėl reikia numatyti, kad vykdant viešuosius prikimus
techninėse specifikacijose būtų galima nurodyti
informacinių ir ryšių technologijų srities standartus ir taip
atsižvelgti į greitus pokyčius informacinių ir ryšių
technologijų srityje, sudaryti geresnes sąlygas teikti
tarpvalstybines paslaugas, skatinti konkurenciją ir sąveiką bei
inovacijas. 
(20)          
            Kai kurie informacinių ir
ryšių technologijų srities standartai nėra parengti pagal Susitarimo
dėl techninių prekybos kliūčių 3 priede nustatytus
kriterijus. Todėl šiame reglamente turėtų būti nustatyta
informacinių ir ryšių technologijų srities standartų, kurie
galėtų būti naudojami vykdant viešuosius pirkimus, atrankos
procedūra, įskaitant išsamias konsultacijas su įvairiausiomis
suinteresuotosiomis šalimis, kaip antai Europos standartizacijos
institucijomis, įmonėmis ir valdžios institucijomis. Be to, šiame
reglamente turėtų būti nustatyti tokių standartų ir su
jais susijusių standartizacijos procesų reikalavimai ypatybių
sąrašo forma. Šiomis ypatybėmis turėtų būti
užtikrinta, kad siekiama viešosios politikos tikslų ir tenkinami
visuomenės poreikiai, be to, jie turėtų būti pagrįsti
Pasaulio prekybos organizacijos tarptautinėms standartizacijos
organizacijoms parengtais kriterijais. 
(21)          
Norint skatinti inovacijas ir didinti
standartizuotų sprendinių konkurenciją, pripažinus
konkrečią techninę specifikaciją neturėtų
būti kliudoma pagal šio reglamento nuostatas pripažinti konkurencinės
techninės specifikacijos. Techninę specifikaciją
reikėtų pripažinti, jei tenkinamos visos ypatybės, o
techninė specifikacija bent minimaliai prigijusi rinkoje. Tai, kad
techninė specifikacija prigijusi rinkoje, nereikėtų suprasti
kaip visiško jos įgyvendinimo rinkoje.
(22)          
Taikant atrinktus informacinių ir ryšių
technologijų srities standartus būtų prisidedama
įgyvendinant 2009 m. rugsėjo 16 d. Europos Parlamento ir
Tarybos sprendimą 922/2009/EB dėl Europos viešojo administravimo
institucijų sąveikumo sprendimų (ISA)[20], kuriame 2010–2015 m. laikotarpiui
nustatyta Europos viešojo administravimo institucijų ir Sąjungos
institucijų ir organų sąveikumo sprendimų programa, kuria
užtikrinami bendrieji sąveikumą skatinantys sprendimai.
(23)          
Norint užtikrinti sąveiką bendrojoje
rinkoje ir didinti naudotojų pasirinkimo laisvę, informacinių ir
ryšių technologijų srityje gali būti situacijų, kai
reikėtų skatinti, kad Sąjungos lygmeniu būtų naudojami
konkretūs standartai arba jų laikomasi. Kitomis aplinkybėmis
gali taip pat susidaryti tokia situacija, kai konkretūs Europos standartai
nebeatitinka vartotojų poreikių arba tampa technologijų raidos
kliūtimi. Dėl to pagal 2002 m. kovo 7 d. Europos Parlamento
ir Tarybos direktyvą 2002/21/EB dėl elektroninių ryšių
tinklų ir paslaugų bendrosios reguliavimo sistemos[21] Komisijai suteikiama teisė prireikus
prašyti, kad Europos standartizacijos institucijos parengtų standartus,
sudaryti Europos Sąjungos oficialiajame leidinyje paskelbtų
standartų ir (arba) specifikacijų sąrašą skatinant juos
naudoti arba reikalauti, kad jie būtų įgyvendinami privaloma
tvarka, arba iš tokio sąrašo išbraukti standartus ir (arba)
specifikacijas.
(24)          
Šiuo reglamentu neturėtų būti
trukdoma Europos standartizacijos institucijoms toliau rengti informacinių
ir ryšių technologijų srities standartus ir stiprinti
bendradarbiavimą su kitomis standartus rengiančiomis institucijomis,
ypač informacinių ir ryšių technologijų srityje, kad
taikant standartus ir specifikacijas būtų užtikrinta darna ir išvengta
susiskaidymo ar dubliavimosi.
(25)          
Sprendime Nr. 1673/2006/EB nustatytos
taisyklės dėl Sąjungos įnašo finansuojant Europos
standartizaciją, siekiant užtikrinti, kad Europos standartai ir kitos
Europos standartizacijos priemonės būtų rengiami ir peržiūrimi
prisidedant prie Sąjungos tikslų, teisės aktų ir politikos
įgyvendinimo. Siekiant administracinio ir biudžeto supaprastinimo
tikslinga to sprendimo nuostatas įtraukt į šį reglamentą,
atsižvelgiant į naująjį Finansinio reglamento
pasiūlymą. 
(26)          
Atsižvelgiant į tai, kad Europos
standartizacija daug remiamasi prisidedant prie Sąjungos politikos ir
teisės aktų įgyvendinimo ir į tai, kad yra skirtingų
standartizacijos veiklos rūšių, reikėtų numatyti skirtingas
finansavimo taisykles. Paprastai finansavimas Europos ir nacionalinėms
standartizacijos institucijoms pagal 2002 m. birželio 25 d. Tarybos
reglamento (EB, Euratomas) Nr. 1605/2002 dėl Europos Bendrijų
bendrajam biudžetui taikomo finansinio reglamento[22] 110 straipsnio 1 dalies
antrą pastraipą ir 2002 m. gruodžio 23 d. Komisijos
reglamento (EB, Euratomas) Nr. 2342/2002, nustatančio išsamias Tarybos
reglamento (EB, Euratomas) Nr. 1605/2002 dėl Europos Bendrijų
bendrajam biudžetui taikomo finansinio reglamento įgyvendinimo taisykles[23], 168 straipsnio 1 dalies
d punktą skiriamas dotacijų forma neskelbiant kvietimo teikti
pasiūlymus. Be to, tos pačios nuostatos turėtų būti
taikomos ir toms institucijoms, kurioms, nors pagal šį reglamentą ir
nepripažintoms Europos standartizacijos institucijomis, pagrindiniame
teisės akte buvo suteikti mandatai ir patikėta bendradarbiaujant su
Europos standartizacijos institucijomis atlikti paruošiamąjį
darbą prisidedant prie Europos standartizacijos vykdymo. 
(27)          
Europos standartizacijos institucijos nuolat
prisideda prie Sąjungos lygmens veiklos, todėl reikėtų, kad
jų centriniai sekretoriatai būtų efektyvūs ir veiksmingi.
Todėl Komisijai turėtų būti sudaryta galimybė teikti
dotacijas šioms bendrąjį Europos interesą atitinkantį
tikslą siekiančioms institucijoms netaikant (kai skiriamos veiklos
dotacijos) Reglamento (EB, Euratomas) Nr. 1605/2002 113 straipsnio
2 dalyje nurodyto metinio mažinimo principo.
(28)          
2006 m. spalio 24 d. Europos Parlamento
ir Tarybos sprendime Nr. 1639/2006/EB dėl Konkurencingumo ir
inovacijų bendrosios programos įsteigimo (2007–2013 m.)[24], 2006 m. gruodžio 18 d. Europos
Parlamento ir Tarybos sprendime Nr. 1926/2006/EB dėl Bendrijos
veiksmų programos vartotojų politikos srityje sukūrimo
(2007–2013 m.)[25] ir
2007 m. gegužės 23 d. Europos Parlamento ir Tarybos reglamente
(EB) Nr. 614/2007 dėl aplinkos finansinio instrumento (LIFE +)[26] jau numatyta galimybė teikti
finansinę paramą MVĮ, vartotojams ir aplinkos srities interesams
atstovaujančioms Europos organizacijoms vykdant standartizacijos
veiklą, o konkrečios dotacijos skiriamos socialiniams interesams
atstovaujančioms Europos organizacijoms vykdant standartizacijos srities
veiklą. Nuo 2013 m. gruodžio 31 d. nebebus teikiamas
finansavimas pagal Sprendimą Nr. 1639/2006/EB, Sprendimą
Nr. 1926/2006/EB ir Reglamentą (EB) Nr. 614/2007. Plėtojant
Europos standartizaciją būtina skatinti ir stiprinti aktyvų
MVĮ, vartotojams ir aplinkos srities interesams atstovaujančių
Europos organizacijų dalyvavimą. Tokios organizacijos siekia
bendrąjį Europos interesą atitinkančio tikslo, o pagal
konkretų nacionalinių ne pelno organizacijų suteiktą
mandatą jos sudaro Europos tinklą, kuris atstovauja valstybėse
narėse veikiančioms ne pelno institucijoms ir skatina laikytis
Sutarčių tikslams atitinkančių principų ir politikos.
Dėl aplinkybių, kuriomis veikiama, ir teisės aktais
nustatytų tikslų nuolatinis MVĮ, vartotojams ir aplinkos srities
bei socialiniams interesams Europos standartizacijos procese
atstovaujančių organizacijų vaidmuo yra ypač svarbus
veikiant ES lygmeniu ir įgyvendinant politiką. Todėl Komisijai
turėtų būti sudaryta galimybė toliau teikti dotacijas šioms
institucijoms netaikant (kai teikiamos veiklos dotacijos) Reglamento (EB,
Euratomas) Nr. 1605/2002 11 straipsnio 2 dalyje nurodyto metinio
mažinimo principo. 
(29)          
Standartizacijos srities veiklos finansavimui taip
pat turėtų būti priskirta paruošiamoji ar papildoma veikla,
susijusi su standartų rengimu ar kitų standartizacijos produktų
kūrimu. Visų pirma, tai būtina atliekant darbą,
susijusį su mokslinais tyrimais, teisės aktų paruošiamųjų
dokumentų rengimu, tarplaboratoriniais tyrimais ir standartų
patvirtinimu ar vertinimu. Standartizacija Europos ir tarptautiniu lygmeniu
toliau turėtų būti skatinama vykdant techninės paramos
trečiosioms šalims ir bendradarbiavimo su jomis programas. Norint
pagerinti patekimą į rinkas ir padidinti Sąjungos
įmonių konkurencingumą reikėtų sudaryti galimybes
skelbiant kvietimus teikti pasiūlymus arba, prireikus, sudarant sutartis
skirti dotacijas kitoms institucijoms.
(30)          
Sąjungos finansavimas turėtų
būti skirtas standartams rengti ar kitiems standartizacijos produktams
kurti, jų naudojimui įmonėse palengvinti išverčiant juos
į įvairias oficialiąsias Sąjungos kalbas, Europos
standartizacijos sistemos vienalytiškumui stiprinti ir sąžiningam bei
skaidriam Europos standartų prieinamumui užtikrinti visiems rinkos
dalyviams visoje Sąjungoje. Tai ypač svarbu tais atvejais, kai
naudojantis standartais leidžiama laikytis Sąjungos teisės aktų.
(31)          
Kad šis reglamentas būtų veiksmingai
taikomas, turėtų būti sudaryta galimybė naudotis
ekspertų žiniomis, ypač audito ir finansų valdymo srityse, taip
pat administracinės paramos priemonėmis, kuriomis galima palengvinti
reglamento įgyvendinimą ir reguliariai vertinti veiklos, kuriai
skiriamas Sąjungos finansavimas, tinkamumą siekiant įsitikinti jos
nauda ir poveikiu. 
(32)          
Taip pat reikėtų imtis tinkamų
priemonių, kad būtų išvengta sukčiavimo ir pažeidimų
ir kad būtų galima atgauti neteisėtai išmokėtas lėšas
pagal 1995 m. gruodžio 18 d. Tarybos reglamentą (EB, Euratomas)
Nr. 2988/95 dėl Europos Bendrijų finansinių interesų
apsaugos[27],
1996 m. lapkričio 11 d. Tarybos reglamentą (Euratomas, EB)
Nr. 2185/96 dėl Komisijos atliekamų patikrinimų ir
inspektavimų vietoje siekiant apsaugoti Europos Bendrijų finansinius
interesus nuo sukčiavimo ir kitų pažeidimų[28] ir 1999 m. gegužės 25 d.
Europos Parlamento ir Tarybos reglamentą (EB) Nr. 1073/1999 dėl
Europos kovos su sukčiavimu tarnybos (OLAF) atliekamų tyrimų[29].
(33)          
Šio reglamento priedams pakeisti Komisijai
turėtų būti deleguota teisė priimti teisės aktus pagal
Sutarties 290 straipsnį, kad būtų atnaujinti Europos
standartizacijos institucijų sąrašai, informacinių ir ryšių
technologijų srities standartų pripažinimo kriterijai priderinti prie
techninės plėtros, o MVĮ ir visuomeninėms
suinteresuotosioms šalims atstovaujančių organizacijų kriterijai
priderinti prie naujausių pokyčių, susijusių su šių
organizacijų ne pelno veiklos pobūdžiu ir atstovavimu. Itin svarbu,
kad Komisija paruošiamojo darbo metu rengtų tinkamas konsultacijas,
įskaitant ekspertų konsultacijas.
(34)          
Komisija, ruošdama ir rengdama deleguotus teisės
aktus, turėtų užtikrinti, kad tuo pačiu metu Europos Parlamentui
ir Tarybai laiku ir tinkamai būtų perduodami atitinkami dokumentai.
(35)          
Siekiant užtikrinti, kad šis reglamentas
būtų įgyvendinamas vienodomis sąlygomis, įgyvendinimo
įgaliojimai turėtų būti suteikti Komisijai. Komisija šiuos
įgaliojimus turėtų vykdyti remdamasi 2011 m. vasario
16 d. Europos Parlamento ir Tarybos reglamentu (ES) Nr. 182/2011,
kuriuo nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai[30]. 
(36)          
Priimant įgyvendinimo sprendimus dėl
prieštaravimų darniesiems standartams, kurie, Komisijos manymu, yra
pagrįsti, kai nuorodos į susijusį darnųjį
standartą dar nepaskelbtos Europos Sąjungos oficialiajame leidinyje,
ir jei dėl susijusio standarto dar nepadaryta atitikties taikytinuose
Sąjungos derinimo teisės aktuose nustatytiems esminiams reikalavimams
prielaida, turėtų būti taikoma patariamoji procedūra.
(37)          
Priimant įgyvendinimo sprendimus dėl
prieštaravimų darniesiems standartams, kurie, Komisijos manymu, yra
pagrįsti, kai nuorodos į susijusį darnųjį
standartą jau paskelbtos Europos Sąjungos oficialiajame leidinyje,
ir jei toks sprendimas gali turėti poveikio darant atitikties taikytiniems
esminiams reikalavimams prielaidą, turėtų būti taikoma
nagrinėjimo procedūra. 
(38)          
Kadangi standartizacijos Europos lygmeniu
valstybės narės negali deramai įvykdyti ir dėl tokios
veiklos masto ir poveikio ją būtų geriau vykdyti Sąjungos
lygmeniu, Sąjunga gali patvirtinti priemones, laikydamasi Europos
Sąjungos sutarties 5 straipsnyje nustatyto subsidiarumo principo.
Pagal tame straipsnyje nustatytą proporcingumo principą šiuo
reglamentu neviršijama to, kas būtina nurodytam tikslui pasiekti.
(39)          
Todėl direktyvos 98/34/EB, 89/686/EEB, 93/15/EEB,
94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB,
2009/105/EB ir 2009/23/EB turėtų būti atitinkamai iš dalies
keičiamos.
(40)          
Sprendimas Nr. 1673/2006/EB ir Sprendimas
87/95/EEB turėtų būti panaikinti,
PRIĖMĖ ŠĮ
REGLAMENTĄ:
I skyrius
Bendrosios nuostatos
1 straipsnis
 Dalykas
Šiame reglamente nustatomos taisyklės
dėl Europos standartizacijos institucijų, nacionalinių
standartizacijos institucijų ir Komisijos bendradarbiavimo, produktų
ir paslaugų, kuriais prisidedama prie Sąjungos teisės aktų
ir politikos įgyvendinimo, Europos standartų kūrimo ir Europos
standartizacijos priemonių rengimo, informacinių ir ryšių
technologijų (toliau – IRT) srities techninių specifikacijų pripažinimo
ir Europos standartizacijos finansavimo. 
2 straipsnis
Apibrėžtys
Šiame reglamente vartojamų
sąvokų apibrėžtys:
(1)              
standartas – daugkartiniam ar nuolatiniam taikymui
skirta techninė specifikacija, kurios reikalavimų laikytis nėra
privaloma ir kuri yra:
(a)              
tarptautinis standartas – tarptautinės
standartizacijos institucijos patvirtintas standartas; 
(b)              
Europos standartas – vienos iš Europos
standartizacijos institucijų patvirtintas standartas;
(c)              
darnusis standartas – remiantis Komisijos prašymu
priimtas Europos standartas, skirtas naudoti taikant Sąjungos derinimo teisės
aktus;
(d)              
nacionalinis standartas – nacionalinės
standartizacijos institucijos patvirtintas standartas;
(e)              
IRT standartas – informacinių ir ryšių
technologijų srities standartas. 
(2)              
Europos standartizacijos priemonės – bet kuri
kita Europos standartizacijos institucijos patvirtinta daugkartiniam ar
nuolatiniam taikymui skirta techninė specifikacija, išskyrus Europos
standartą, kurios reikalavimų laikytis nėra privaloma; 
(3)              
standarto projektas – parengiamasis dokumentas,
kuriame pateiktas su tam tikru objektu susijusių techninių
specifikacijų tekstas yra toks, kurį ketinama priimti pagal
susijusią standartų priėmimo tvarką ir kuris buvo pateiktas
visuomenei svarstyti ar kruopščiai išnagrinėti;
(4)              
techninė specifikacija – dokumento formos
specifikacija, kurioje nustatytas vienas iš šių dalykų:
(a)              
būtinos produkto savybės, kaip antai:
kokybės, eksploatavimo, sąveikos, saugos lygis ar matmenys,
įskaitant produktui taikomus pavadinimo, kuriuo jis parduodamas,
terminijos, simbolių, bandymų ir bandymų metodų,
pakuotės, žymėjimo arba ženklinimo ir atitikties vertinimo
procedūrų reikalavimus;
(b)              
naudojami žemės ūkio produktų, kaip
nurodyta Sutarties 38 straipsnio 1 dalyje, žmonėms ir
gyvūnams vartoti skirtų produktų ir medicinos produktų
gamybos būdai ir procesai, taip pat kitų produktų gamybos
būdai ir procesai, jeigu jie turi įtakos produktų
ypatybėms;
(c)              
būtinos paslaugos ypatybės,
įskaitant kokybės, eksploatavimo, sąveikos, ir saugos lygį,
taip pat paslaugos teikėjui taikomus reikalavimus dėl informacijos,
kuri turi būti pateikta paslaugos gavėjui, kaip nurodyta Direktyvos
2006/123/EB 22 straipsnio 1–3 dalyse;
(d)              
2011 m. kovo 9 d. Europos Parlamento ir
Tarybos reglamento (ES) Nr. 305/2011, kuriuo nustatomos suderintos
statybos produktų rinkodaros sąlygos ir panaikinama Tarybos direktyva
89/106/EEB[31],
2 straipsnio 1 dalyje nurodytų statybos produktų
eksploatacinių savybių vertinimo metodai ir kriterijai, susiję
su pagrindinėmis tokių produktų savybėmis;
(5)              
produktas – bet kuris pramonės gaminys, taip
pat žemės ūkio ir žuvininkystės produktas; 
(6)              
paslauga – bet kokia savarankiška, paprastai už
užmokestį vykdoma ekonominė veikla, kaip nurodyta Sutarties 57
straipsnyje; 
(7)              
Europos standartizacijos institucija – I priede
nurodyta institucija;
(8)              
tarptautinė standartizacijos institucija –
Tarptautinė standartizacijos organizacija (ISO), Tarptautinė
elektrotechnikos komisija (IEC) ir Tarptautinė telekomunikacijų
sąjunga (ITU).
II skyrius
Skaidrumas ir suinteresuotųjų šalių dalyvavimas
3 straipsnis
 Standartizacijos institucijų darbo programų skaidrumas
1.                      
Kiekviena Europos ir nacionalinė
standartizacijos institucija savo darbo programą parengia ne rečiau
kaip kartą per metus. Tokioje darbo programoje pateikiama informacija apie
standartus ir Europos standartizacijos priemones, kurias ketinama parengti ar
keisti, kurios rengiamos ar keičiamos arba kurios buvo patvirtintos
pastaruoju metu, išskyrus jei tokie standartai ar priemonės yra tokie
patys kaip tarptautiniai ar Europos standartai arba jiems lygiaverčiai.
2.                      
Darbo programoje apie kiekvieną standartą
ar Europos standartizacijos priemonę nurodoma:
a)      dalykas;
b)      standartų ir Europos
standartizacijos priemonių rengimo etapas;
c)      nuorodos į visus tarptautinius
standartus, kuriais remtasi. 
3.                      
Kiekviena Europos ir nacionalinė
standartizacijos institucija darbo programą pateikia savo svetainėje
ar kitoje viešoje svetainėje, o pranešimą apie parengtą darbo
programą – nacionaliniame arba, prireikus, Europos standartizacijos
srities leidinyje.
4.                      
Europos ir nacionalinė standartizacijos
institucija apie parengtą darbo programą kitoms Europos ir
nacionalinėms standartizacijos institucijoms ir Komisijai praneša ne
vėliau, nei skelbdama savo darbo programą.
5.                      
Nacionalinės standartizacijos institucijos
negali prieštarauti, kad standartizacijos objektas būtų
įtrauktas į Europos standartizacijos institucijos darbo
programą.
4 straipsnis
 Standartų skaidrumas
1.                      
Kiekviena Europos ir nacionalinė
standartizacijos institucija visus nacionalinių standartų, Europos
standartų ir Europos standartizacijos priemonių projektus
siunčia kitoms Europos ir nacionalinėms standartizacijos
institucijoms ir Komisijai joms paprašius. 
2.                      
Kiekviena Europos ir nacionalinė
standartizacijos institucija nedelsdama atsako į visas kitos Europos ar
nacionalinės standartizacijos institucijos ir Komisijos pateiktas pastabas
dėl tokio projekto ir į jas deramai atsižvelgia. 
3.                      
Nacionalinės standartizacijos institucijos
užtikrina:
a)      kad standartai būtų skelbiami
tokiu būdu, jog kitose valstybėse narėse įsisteigusios
šalys galėtų teikti pastabas; 
b)      kad kitoms nacionalinėms standartizacijos
institucijoms būtų sudaryta galimybė pasyviai arba aktyviai
dalyvauti suplanuotoje veikloje atsiunčiant stebėtoją.
5 straipsnis
 Suinteresuotųjų šalių dalyvavimas Europos standartizacijos
srities veikloje
1.                      
Bent toliau išvardytais Europos standartų ar
Europos standartizacijos priemonių rengimo etapais Europos
standartizacijos institucijos užtikrina tinkamą mažųjų ir
vidutinių įmonių (toliau – MVĮ), vartotojų
organizacijų ir aplinkos bei socialinės srities
suinteresuotųjų šalių dalyvavimą formuojant politiką,
ypač per III priede nurodytas organizacijas: 
(a)              
naujų užduočių pasiūlymas ir
patvirtinimas;
(b)              
techninis pasiūlymų aptarimas;
(c)              
pastabų dėl projekto teikimas;
(d)              
galiojančių Europos standartų arba
Europos standartizacijos priemonių peržiūra;
(e)              
priimtų Europos standartų arba Europos
standartizacijos priemonių sklaida ir informuotumo didinimas. 
2.                      
Europos standartizacijos institucijos užtikrina
tinkamą įmonių, mokslinių tyrimų centrų,
universitetų ir kitų juridinių vienetų atstovavimą
techniniu lygmeniu vykdant standartizacijos srities veiklą, susijusią
su nauja sritimi, kuriai tenka didelė reikšmė politikos ar
techninių inovacijų požiūriu, jei susiję juridiniai
vienetai dalyvauja projekte, kuris yra susijęs su minėta sritimi ir
kuris finansuojamas Sąjungos lėšomis pagal daugiametę
bendrąją programą, skirtą veiksmams mokslinių tyrimų
ir technologinės plėtros srityje.
III skyrius
Europos standartai ir Europos standartizacijos priemonės, kuriais
prisidedama prie Sąjungos teisės aktų ir politikos
įgyvendinimo
6 straipsnis
Komisijos Europos standartizacijos darbo programa
1.                      
Komisija priima metinę Europos
standartizacijos darbo programą, kurioje nurodomi Europos standartai ir
Europos standartizacijos priemonės, kuriuos pagal 7 straipsnį ji
ketina prašyti parengti Europos standartizacijos institucijų.
2.                      
1 dalyje nurodytoje Europos standartizacijos darbo
programoje pateikiami konkretūs Europos standartų ir kitų
Europos standartizacijos priemonių, kuriuos Komisija ketina prašyti
parengti Europos standartizacijos institucijų, tikslai ir su jais susijusi
politika. Skubos atvejais Komisija gali pateikti prašymus be išankstinio
nurodymo.
7 straipsnis
 Standartizacijos prašymai Europos standartizacijos institucijoms 
1.                      
Komisija gali prašyti, kad viena ar kelios Europos
standartizacijos institucijos per nustatytą terminą parengtų
Europos standarto ar Europos standartizacijos priemonės projektą.
Toks projektas turi būti parengtas atsižvelgiant į rinkos tendencijas
ir viešąjį interesą, be to, pagrįstas sutarimu.
2.                      
Susijusi Europos standartizacijos institucija per
mėnesį nuo prašymo gavimo praneša, ar sutinkanti su 1 dalyje nurodytu
prašymu. 
3.                      
Komisija per tris mėnesius nuo 2 dalyje
nurodyto sutikimo gavimo praneša Europos standartizacijos institucijai dėl
dotacijos rengti Europos standartą arba Europos standartizacijos
priemonę skyrimo.
4.                      
Europos standartizacijos institucijos praneša
Komisijai, kokių veiksmų imtasi rengiant 1 dalyje nurodytus
dokumentus. 
8 straipsnis
 Prieštaravimai dėl darniųjų standartų 
1.           Valstybė narė,
mananti, kad darnusis standartas ne visiškai atitinka reikalavimus, kuriuos jis
turi apimti ir kurie nustatyti atitinkamuose Sąjungos teisės aktuose,
praneša apie tai Komisijai. 
2.           Jei Komisija mano, kad
1 dalyje nurodyti prieštaravimai yra pagrįsti, ji nusprendžia:
(a)              
susijusio standarto nuorodų Europos
Sąjungos oficialiajame leidinyje neskelbti arba skelbti su
apribojimais;
(b)              
susijusio standarto nuorodas Europos
Sąjungos oficialiajame leidinyje palikti galioti su apribojimais arba
iš jo išbraukti. 
3.           Komisija praneša susijusiai
Europos standartizacijos institucijai apie 2 dalyje nurodytą
sprendimą ir, prireikus, prašo peržiūrėti atitinkamus
darniuosius standartus.
4.           Šio straipsnio 2 dalies
a punkte nurodytas sprendimas priimamas vadovaujantis 18 straipsnio
2 dalyje nurodyta patariamąja procedūra.
5.           Šio straipsnio 2 dalies
b punkte nurodytas sprendimas priimamas vadovaujantis 18 straipsnio
3 dalyje nurodyta nagrinėjimo procedūra.
IV skyrius
IRT srities standartai
9 straipsnis
 IRT srities techninių specifikacijų pripažinimas
Komisija Direktyvoje 2004/18/EB nurodytos
valdžios institucijos siūlymu arba savo iniciatyva gali nuspręsti
pripažinti technines specifikacijas, kurios nėra nacionaliniai, Europos ar
tarptautiniai standartai ir kurios atitinka II priede išdėstytus
reikalavimus, IRT standartais. 
10 straipsnis
 IRT standartų naudojimas vykdant viešuosius pirkimus
9 straipsnyje nurodyti IRT standartai yra
bendrosios techninės specifikacijos, nurodytos direktyvose 2004/17/EB ir
2004/18/EB bei Reglamente (EB) Nr. 2342/2002.
V skyrius
Europos standartizacijos finansavimas
11 straipsnis
Sąjungos skiriamas standartizacijos institucijų finansavimas
1.           Sąjungos finansavimas
gali būti skiriamas tokiai Europos standartizacijos institucijų
standartizacijos srities veiklai:
(a)              
Europos standartų arba Europos
standartizacijos priemonių rengimas ir peržiūra, būtini ir
tinkami prisidedant prie Sąjungos politikos ir teisės aktų
įgyvendinimo; 
(b)              
Europos standartų arba Europos
standartizacijos priemonių kokybės ir atitikties atitinkamai
Sąjungos politikai ir teisės aktams tikrinimas; 
(c)              
su Europos standartizacija susiję
parengiamieji arba papildomi darbai, įskaitant tyrimus, bendradarbiavimo
veiklą, seminarus, vertinimus, lyginamąsias analizes, mokslinius
tyrimus, laboratorinius tyrimus, tarplaboratorinius bandymus, atitikties
vertinimą ir priemones, skirtas užtikrinti, kad būtų trumpinami
Europos standartų arba Europos standartizacijos priemonių rengimo ir
peržiūros laikotarpiai;
(d)              
Europos standartizacijos institucijų
centrinių sekretoriatų veikla, įskaitant politikos
formavimą, standartizacijos srities veiklos koordinavimą, techninio
darbo apdorojimą ir informacijos suinteresuotosioms šalims teikimą;
(e)              
Europos standartų arba Europos
standartizacijos priemonių, naudojamų prisidedant prie Sąjungos
politikos ir teisės aktų įgyvendinimo, vertimas, prireikus,
į oficialiąsias Sąjungos kalbas, kurios nėra Europos
standartizacijos institucijų darbo kalbos, arba, pateisinamais atvejais,
į kitas kalbas nei oficialiosios Sąjungos kalbos;
(f)                
informacijos, skirtos Europos standartams arba
Europos standartizacijos priemonėms aiškinti ir supaprastinti, rengimas,
įskaitant naudotojų vadovų ir informacijos apie geriausią
patirtį rengimą ir informuotumo didinimą;
(g)              
veikla, kuria siekiama įgyvendinti
techninės paramos, bendradarbiavimo su trečiosiomis šalimis ir
Europos standartizacijos sistemos bei Europos standartų ir Europos
standartizacijos priemonių skatinimo ir gerinimo Sąjungos
suinteresuotosioms šalims ir tarptautiniu lygmeniu programas.
2.           Sąjungos finansavimas
taip pat gali būti skiriamas:
(a)              
nacionalinėms standartizacijos institucijoms
1 dalyje nurodytai standartizacijos srities veiklai kartu su Europos standartizacijos
institucijomis vykdyti;
(b)              
arba institucijoms, kurioms patikėta
bendradarbiaujant su Europos standartizacijos institucijomis atlikti
1 dalies a, c ir g punktuose nurodytą darbą.
12 straipsnis
 Sąjungos skiriamas kitų Europos organizacijų finansavimas 
Sąjungos finansavimas gali būti
skiriamas tokiai III priede nurodytų organizacijų veiklai:
(a)              
tokių organizacijų darbas ir veikla,
susiję su Europos ir tarptautinio masto standartizacija, įskaitant
techninį darbą ir informacijos nariams ir kitoms suinteresuotosioms
šalims teikimą;
(b)              
teisinės ir techninės ekspertų
žinios, įskaitant tyrimus, susijusios su Europos standartų ir Europos
standartizacijos priemonių poreikio vertinimu ir jų rengimu; 
(c)              
dalyvavimas atliekant techninį darbą,
susijusį su Europos standartų ir Europos standartizacijos
priemonių rengimu ir peržiūra, kuris būtinas ir tinkamas
prisidedant prie Sąjungos politikos ir teisės aktų
įgyvendinimo;
(d)              
Europos standartų ir Europos standartizacijos
priemonių kokybės ir atitikties atitinkamai Sąjungos politikai
ir teisės aktams tikrinimas; 
(e)              
Europos standartų ir Europos standartizacijos
priemonių, taip pat informacijos apie standartus ir jų taikymą,
propagavimas suinteresuotosioms šalims ir MVĮ.
13 straipsnis
 Finansavimo tvarka
1.                      
Sąjungos finansavimas skiriamas:
(a)              
dotacijų forma, kai neskelbiamas kvietimas
teikti pasiūlymus, arba sutarčių forma po viešųjų
pirkimų:
i)        Europos ir nacionalinėms
standartizacijos institucijoms 11 straipsnio 1 dalyje nurodytai
veiklai vykdyti;
ii)       pagrindiniame teisės akte
nurodytoms institucijoms, kaip apibrėžta Reglamento (EB, Euratomas)
Nr. 1605/2002 49 straipsnyje, šio reglamento 11 straipsnio
1 dalies c punkte nurodytam darbui atlikti bendradarbiaujant su
Europos standartizacijos institucijomis;
(b)              
dotacijų forma po kvietimo teikti pasiūlymus
arba sutarčių forma pritaikius viešųjų pirkimų
tvarką su 11 straipsnio 2 dalies b punkte nurodytoms kitoms
institucijoms ir bendradarbiaujant su Europos standartizacijos institucijomis
šiai veiklai vykdyti: 
i)        11 straipsnio 1 dalies
a punkte nurodytas Europos standartų ir Europos standartizacijos
priemonių rengimas ir peržiūra;
ii)       11 straipsnio 1 dalies
c punkte nurodyti parengiamieji arba papildomi darbai; 
iii)      11 straipsnio 1 dalies
g punkte nurodyta veikla;
(c)              
dotacijų forma III priede nurodytoms
organizacijoms po kvietimo teikti pasiūlymus 12 straipsnyje nurodytai
veiklai vykdyti.
2.                      
1 dalyje nurodytų institucijų veiklai
gali būti skiriamas toks finansavimas:
(a)              
dotacijos konkretiems veiksmams; 
(b)              
veiklos dotacijos Europos standartizacijos
institucijoms ir III priede nurodytoms organizacijoms pagal Reglamente (EB,
Euratomas) Nr. 1605/2002 nustatytas taisykles. Atnaujinant veiklos
dotacijas jos automatiškai nemažinamos.
3.                      
Komisija sprendžia dėl 1 ir 2 dalyse
nurodytos finansavimo tvarkos, dotacijų sumų ir, prireikus,
didžiausios finansavimo procentinės dalies pagal veiklos rūšis. 
4.                      
Išskyrus tinkamai pagrįstus atvejus,
11 straipsnio 1 dalies a ir b punktuose nurodytai
standartizacijos srities veiklai skirtos dotacijos teikiamos kaip
vienkartinės išmokos, jei tenkinamos šios sąlygos: 
(a)              
Europos standartai arba Europos standartizacijos
priemonės, kuriuos pagal 7 straipsnį parengti prašo Komisija,
priimami ar peržiūrimi per laikotarpį, kuris neviršija
7 straipsnyje nurodytame prašyme pateikto laikotarpio;
(b)              
MVĮ, vartotojų organizacijos ir aplinkos
bei socialinės srities suinteresuotosios šalys tinkamai atstovaujamos
vykdant Europos standartizaciją, kaip nurodyta 5 straipsnio
1 dalyje. 
5.                      
Bendri bendradarbiavimo tikslai ir
administracinės bei finansinės sąlygos, susijusios su
dotacijų skyrimu Europos standartizacijos institucijoms ir III priede
nurodytoms organizacijoms, nustatomos Komisijos ir šių institucijų
bei organizacijų pasirašytuose partnerystės pagrindų
susitarimuose remiantis Reglamentu (EB, Euratomas) Nr. 1605/2002 ir
Reglamentu (EB, Euratomas) Nr. 2342/2002. Komisija apie tokių
susitarimų sudarymą praneša Europos Parlamentui ir Tarybai.
14 straipsnis
 Valdymas
Asignavimai, kuriuos nustato biudžeto valdymo
institucija standartizacijos srities veiklai finansuoti, taip pat gali apimti
administracines išlaidas, susijusias su pasirengimo, stebėsenos,
tikrinimo, audito ir vertinimo veiksmais, kurie yra tiesiogiai būtini 11,
12 ir 13 straipsniams įgyvendinti, įskaitant tyrimus,
posėdžius, informavimą ir skelbimą, išlaidas, susijusias su
informacijos mainams skirtais kompiuterių tinklais, ir bet kurias kitas
administracinės ir techninės pagalbos, kurią Komisija gali
pasitelkti standartizacijos srities veiklai vykdyti, išlaidas.
15 straipsnis
 Sąjungos finansinių interesų apsauga
1.                      
Komisija užtikrina, kad vykdant pagal šį
reglamentą finansuojamą veiklą Sąjungos finansiniai
interesai būtų apsaugoti taikant sukčiavimo, korupcijos ir kitos
neteisėtos veiklos prevencijos priemones, vykdant veiksmingus patikrinimus
ir išieškant neteisėtai išmokėtas sumas, o kai nustatomi pažeidimai –
taikant veiksmingas, proporcingas pažeidimams ir atgrasančias nuobaudas,
kaip numatyta reglamentuose (EB, Euratomas) Nr. 2988/95, (Euratomas, EB) Nr.
2185/96 ir (EB) Nr. 1073/1999.
2.                      
Vykdant pagal šį reglamentą
finansuojamą Sąjungos veiklą pažeidimas, kaip nurodyta
Reglamento (EB, Euratomas) Nr. 2988/95 1 straipsnio 2 dalyje,
reiškia Sąjungos teisės nuostatos pažeidimą ar sutartinės
prievolės nevykdymą dėl ūkinės veiklos vykdytojo
veiksmų ar neveikimo, kuriuo dėl nepagrįstų išlaidų
Sąjungos bendrajam biudžetui ar jos valdomiems biudžetams padaroma arba
gali būti padaryta žala.
3.                      
Visuose susitarimuose ir sutartyse, sudaromuose
remiantis šiuo reglamentu, numatoma, kad Komisija arba bet kuris jos
įgaliotasis atstovas atliktų priežiūrą ir finansinę
kontrolę, o auditą atliktų Audito Rūmai, ir kad prireikus
auditas galėtų būti atliekamas vietoje.
VI skyrius
Deleguotieji teisės aktai, komitetas ir ataskaitų teikimas
16 straipsnis
 Deleguotieji teisės aktai
Komisija įgaliojama priimti
deleguotuosius teisės aktus pagal 17 straipsnį dėl
priedų pakeitimų, siekiant:
(a)              
atnaujinti I priede pateiktą Europos
standartizacijos institucijų sąrašą; 
(b)              
priderinti II priede pateiktų IRT srities
standartų pripažinimo kriterijus prie techninių pokyčių;
(c)              
priderinti III priede pateiktus MVĮ ir
visuomeninėms suinteresuotosioms šalims atstovaujančių
organizacijų kriterijus prie naujausių pokyčių,
susijusių su šių organizacijų ne pelno veiklos pobūdžiu ir
atstovavimu. 
17 straipsnis
Įgaliojimų vykdymas
1.                      
Komisijai suteikiami įgaliojimai priimti
deleguotuosius teisės aktus, jeigu įvykdomos šiame straipsnyje
nustatytos sąlygos. 
2.                      
16 straipsnyje nurodyti įgaliojimai
deleguojami Komisijai neribotam laikotarpiui nuo 2013 m. sausio 1 d. 
3.                      
Europos Parlamentas arba Taryba gali bet kada
atšaukti 16 straipsnyje nurodytus suteiktus įgaliojimus. Sprendimu
dėl įgaliojimų atšaukimo nutraukiamas tame sprendime
nurodytų įgaliojimų delegavimas. Jis įsigalioja kitą
dieną po sprendimo paskelbimo Europos Sąjungos oficialiajame
leidinyje arba kitą sprendime nurodytą dieną. Jis neturi
poveikio jau galiojančių deleguotųjų teisės aktų
galiojimui. 
4.                      
Kai tik Komisija priima deleguotąjį
teisės aktą, apie tai ji tuo pačiu metu praneša
Europos Parlamentui ir Tarybai.
5.                      
Pagal 16 straipsnį priimtas deleguotasis
teisės aktas įsigalioja tik tuo atveju, jeigu per du mėnesius po
to teisės akto perdavimo Europos Parlamentui ir Tarybai nei Europos
Parlamentas, nei Taryba neišreiškia prieštaravimų, arba jeigu dar
nepasibaigus šiam laikotarpiui tiek Europos Parlamentas, tiek Taryba praneša
Komisijai, kad neprieštaraus. Europos Parlamento arba Tarybos iniciatyva šis
laikotarpis pratęsiamas dviem mėnesiais.
18 straipsnis
 Komiteto procedūra
1.                      
Komisijai padeda komitetas. Tai komitetas, kaip
apibrėžta Reglamente (ES) Nr. 182/2011.
2.                      
Kai pateikiama nuoroda į šią dalį,
taikomas Reglamento (ES) Nr. 182/2011 4 straipsnis.
3.                      
Kai pateikiama nuoroda į šią dalį,
taikomas Reglamento (ES) Nr. 182/2011 5 straipsnis.
4.                      
Jei komiteto nuomonei gauti būtina
rašytinė procedūra, tokia procedūra baigiama neparengus
nuomonės, jei taip nusprendžia komiteto pirmininkas arba to prašoma
paprasta komiteto narių balsų dauguma per nuomonės pateikimo
terminą.
19 straipsnis
Ataskaitos
1.                      
Europos standartizacijos institucijos Komisijai siunčia
metinę šio reglamento įgyvendinimo ataskaitą. Ataskaitoje
pateikiama išsami informacija apie:
(a)              
4, 5, 6, 11 ir 13 straipsnių
taikymą;
(b)              
atstovavimą nacionalinėse
standartizacijos institucijoje MVĮ, vartotojų organizacijoms ir
aplinkos bei socialinės srities suinteresuotosioms šalims.
2.                      
III priede nurodytos pagal šį reglamentą
finansavimą gaunančios organizacijos Komisijai siunčia
metinę veiklos ataskaitą. Ataskaitoje visų pirma pateikiama
išsami informacija apie šių organizacijų narystę ir
12 straipsnyje nurodytą veiklą.
3.                      
Komisija ne vėliau kaip 2015 m. gruodžio
31 d. pateikia Europos Parlamentui ir Tarybai šio reglamento
įgyvendinimo ataskaitą, o vėliau ją teikia kas penkerius
metus. Ataskaitoje vertinama standartizacijos srities veiklos, kuriai skiriamas
Sąjungos finansavimas, svarba atsižvelgiant į reikalavimus, kurie
keliami remiantis Sąjungos politika ir teisės aktais. 
VII skyrius
Baigiamosios nuostatos
20 straipsnis
Pakeitimai
1.                      
Išbraukiamos toliau nurodytos nuostatos:
(a)              
Direktyvos 89/686/EEB 6 straipsnio 1 dalis;
(b)              
Direktyvos 93/15/EEB 5 straipsnis; 
(c)              
Direktyvos 94/9/EB 6 straipsnio 1 dalis;
(d)              
Direktyvos 94/25/EB 6 straipsnio 1 dalis;
(e)              
Direktyvos 95/16/EB 6 straipsnio 1 dalis;
(f)                
Direktyvos 97/23/EB 6 straipsnis;
(g)              
Direktyvos 2004/22/EB 14 straipsnis;
(h)              
Direktyvos 2007/23/EB 8 straipsnio 4 dalis;
(i)                
Direktyvos 2009/105/EB 6 straipsnis;
(j)                
Direktyvos 2009/23/EB 7 straipsnis. 
2.                      
Direktyva 98/34/EB iš dalies keičiama taip:
(a)              
1 straipsnio 6–10 dalys ir 2, 3 ir 4
straipsniai išbraukiami;
(b)              
6 straipsnio 1 dalyje frazė „su I ir
II priede nurodytų standartų institucijų atstovais“ išbraukiama;

(c)              
6 straipsnio 3 dalyje pirma įtrauka
išbraukiama;
(d)              
6 straipsnio 4 dalies a, b ir
e punktai išbraukiami;
(e)              
11 straipsnio antras sakinys pakeičiamas šiuo
sakiniu: „Komisija metinę gautų pranešimų statistiką skelbia
Europos Sąjungos oficialiajame leidinyje.“
(f)                
I ir II priedai išbraukiami.
21 straipsnis
Nacionalinės standartizacijos institucijos
Valstybės narės praneša Komisijai
apie savo standartizacijos institucijas.
Nacionalinių standartizacijos
institucijų sąrašą ir jo atnaujinimus Komisija skelbia Europos
Sąjungos oficialiajame leidinyje.
22 straipsnis
Pereinamojo laikotarpio nuostatos
Sąjungos teisės aktuose, kuriuose
numatyta atitikties esminiams reikalavimams prielaida taikant darniuosius
standartus, priimtus pagal Direktyvą 98/34/EB, nuorodos į
Direktyvą 98/34/EB laikomos nuorodomis į šį reglamentą,
išskyrus nuorodas į Direktyvos 98/34/EB 5 straipsniu
įsteigtą komitetą. 
Jei kituose Sąjungos teisės aktuose
numatyta prieštaravimo dėl darniųjų standartų tvarka,
tokiam teisės aktui šio reglamento 8 straipsnis netaikomas.
23 straipsnis
 Panaikinimas
Sprendimas Nr. 1673/2006/EB ir Sprendimas
87/95/EEB panaikinami.
Nuorodos į panaikintus sprendimus
laikomos nuorodomis į šį reglamentą.
24 straipsnis
 Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Jis taikomas nuo 2013 m. sausio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta 
Europos Parlamento vardu                           Tarybos
vardu
Pirmininkas                                                   Pirmininkas
                                                                       
PRIEDAS I
EUROPOS
STANDARTIZACIJOS INSTITUCIJOS
1.         CEN – Europos standartizacijos
komitetas
2.         CENELEC – Europos elektrotechnikos
standartizacijos komitetas
3.         ETSI – Europos
telekomunikacijų standartų institutas
PRIEDAS II
IRT
SRITIES TECHNINIŲ SPECIFIKACIJŲ PRIPAŽINIMO REIKALAVIMAI
1.           Techninės specifikacijos
jau pripažįstamos rinkoje, jų įgyvendinimas nekliudo
sąveikai su galiojančių Europos ir (arba) tarptautinių
standartų įgyvendinimu. Pripažinimą rinkoje galima įrodyti
pateikiant pavyzdžių, kaip skirtingi pardavėjai, laikydamiesi
reikalavimų, įgyvendina standartus.
2.           Technines specifikacijas
parengė ne pelno organizacija, kuri yra profesinė visuomenės,
pramonės arba prekybos asociacija arba bet kuri narių turinti
organizacija, kuri pagal savo kompetenciją rengia standartus
informacinių ir ryšių technologijų srityje ir kuri nėra
Europos, nacionalinė ar tarptautinė standartizacijos institucija,
veikianti pagal šiuos kriterijus:
a)       Atvirumas. 
Techninės specifikacijos parengtos remiantis
atviru sprendimų priėmimu, kuriame gali dalyvauti visi rinkos ar
rinkų, kurioms standartas turi poveikio, veiklos vykdytojai. 
b)      Sutarimas. 
Standartizacija vykdyta bendradarbiaujant ir
remiantis sutarimu, pirmenybė nebuvo teikiama jokiai konkrečiai
suinteresuotajai šaliai. Sutarimas – bendrai priimtas sutarimas, kai jokia
suinteresuotoji šalis nepareiškia ilgalaikio prieštaravimo esminiais klausimais
ir kai siekiama atsižvelgti į visų susijusių šalių požiūrį
ir suderinti visus prieštaringus argumentus. Sutarimas nereiškia
vienbalsiškumo.
c)       Skaidrumas. 
i)        Visa informacija, susijusi su
diskusijomis techninėmis temomis ir sprendimų priėmimu buvo
nustatyta ir apdorota. 
ii)       Informacija apie (naują)
standartizacijos veiklą plačiai skelbta naudojantis tinkamomis ir
prieinamomis priemonėmis. 
iii)      Pasirūpinta, kad pusiausvyrai
užtikrinti dalyvautų visų kategorijų suinteresuotosios šalys.
iv)      Suinteresuotųjų šalių
pareikštos pastabos buvo svarstomos, į jas buvo atsakyta.
3.           Techninėmis specifikacijomis
išdėstomi tokie reikalavimai:
a)       Priežiūra. Ilgam
laikotarpiui užtikrinama nuolatinė parama taikant paskelbtas
specifikacijas ir jų priežiūra.
b)      Prieinamumas. Specifikacijos yra
viešai prieinamos, kad jas būtų galima įgyvendinti ir naudoti pagrįstomis
sąlygomis (įskaitant pagrįstą kainą arba nemokamai).
c)       Teisė naudotis specifikacijų
įgyvendinimui būtinomis intelektinės nuosavybės
teisėmis pareiškėjams suteikiama (sąžiningu) pagrįstu
ir nediskriminaciniu pagrindu ((F)RAND), t. y. intelektinės
nuosavybės teisės turėtojo nuožiūra teisė naudotis
būtinomis intelektinės nuosavybės teisėmis gali būti
suteikta nemokamai.
d)      Aktualumas. 
i)        Specifikacijos yra veiksmingos ir
aktualios.
ii)       Specifikacijos turi atitikti rinkos
poreikius ir norminius reikalavimus.
e)       Neutralumas ir stabilumas.
i)        Kai tik įmanoma, specifikacijos
yra orientuotos į rezultatą, o ne pagrįstos projektu ar
aprašomosiomis charakteristikomis.
ii)       Specifikacijomis neiškreipiama rinka ir
neapribojamos galimybės specifikacijas įgyvendinantiems subjektams
plėtoti konkurenciją ir kurti inovacijas remiantis tomis
specifikacijomis. 
iii)      Specifikacijos pagrįstos
pažangiomis mokslinėmis ir technologinėmis naujovėmis.
f)       Kokybė. 
i)        Kokybė ir išsamumo lygis yra
pakankami, siekiant užtikrinti, kad būtų įgyvendinami ir kuriami
konkurencingi, tarpusavio sąsajų galintys turėti produktai ir
paslaugos. 
ii)       Standartizuotas sąsajas
slėpti ar kontroliuoti gali tik technines specifikacijas priėmusios
organizacijos.
PRIEDAS III
EUROPOS
SUINTERESUOTŲJŲ ŠALIŲ ORGANIZACIJOS
(a)              
MVĮ Europos standartizacijos veikloje
atstovaujanti Europos organizacija:
i)        yra nevyriausybinė ir nesiekianti
pelno; 
ii)       jos teisės aktais nustatytas
tikslas ir veikla yra Europos lygmeniu atstovauti MVĮ interesams
standartizacijos procese; 
iii)      ją ne mažiau kaip dviejų
trečdalių valstybių narių MVĮ atstovaujančios ne
pelno organizacijos įpareigojo Europos lygmeniu atstovauti MVĮ
interesams standartizacijos procese.
(b)              
Vartotojams Europos standartizacijos veikloje
atstovaujanti Europos organizacija:
i)        yra nevyriausybinė, nesiekianti
pelno ir nepriklausoma nuo pramonės, komercinių ir verslo ar
kitų konfliktinio pobūdžio interesų; 
ii)       jos teisės aktais nustatytas
tikslas ir veikla yra Europos lygmeniu atstovauti vartotojų interesams standartizacijos
procese;
iii)      ją ne mažiau kaip dviejų
trečdalių valstybių narių nacionalinės ne pelno
vartotojų organizacijos įpareigojo Europos lygmeniu atstovauti
vartotojų interesams standartizacijos procese.
(c)              
Aplinkos srities interesams Europos standartizacijos
veikloje atstovaujanti Europos organizacija:
i)        yra nevyriausybinė, nesiekianti
pelno ir nepriklausoma nuo pramonės, komercinių ir verslo ar
kitų konfliktinio pobūdžio interesų; 
ii)       jos teisės aktais nustatytas
tikslas ir veikla yra Europos lygmeniu atstovauti aplinkos srities interesams
standartizacijos procese; 
iii)      ją ne mažiau kaip dviejų
trečdalių valstybių narių nacionalinės ne pelno
aplinkos organizacijos įpareigojo Europos lygmeniu atstovauti su aplinka
susijusiems interesams standartizacijos procese;
(d)              
Socialinės srities interesams Europos
standartizacijos veikloje atstovaujanti Europos organizacija:
i)        yra nevyriausybinė, nesiekianti
pelno ir nepriklausoma nuo pramonės, komercinių ir verslo ar
kitų konfliktinio pobūdžio interesų; 
ii)       jos įstatuose nustatytas tikslas
ir veikla yra Europos lygmeniu atstovauti socialiniams interesams
standartizacijos procese; 
iii)      ją ne mažiau kaip dviejų
trečdalių valstybių narių nacionalinės ne pelno
socialinės organizacijos įpareigojo Europos lygmeniu atstovauti
socialiniams interesams standartizacijos procese.
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis
              1.4.    Tikslas
(-ai)
              1.5.    Pasiūlymo
(iniciatyvos) pagrindas
              1.6.    Trukmė
ir finansinis poveikis
              1.7.    Numatomas
(-i) valdymo metodas (-ai)
2.           VALDYMO PRIEMONĖS
              2.1.    Priežiūros
ir atskaitomybės taisyklės
              2.2.    Valdymo
ir kontrolės sistema
              2.3.    Sukčiavimo
ir pažeidimų prevencijos priemonės
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-s) 
              3.2.    Numatomas
poveikis išlaidoms 
              3.2.1. Numatomo poveikio
išlaidoms suvestinė 
              3.2.2. Numatomas poveikis
veiklos asignavimams 
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių finansinis įnašas 
              3.3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA

1.                      
PASIŪLYMO STRUKTŪRA 
1.1.                
Pasiūlymo pavadinimas

Pasiūlymas dėl Europos Parlamento ir
Tarybos reglamento dėl Europos standartizacijos, kuriuo iš dalies
keičiamos Tarybos direktyvos 89/686/EEB ir 93/15/EEB ir Europos Parlamento
ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB,
2004/22/EB, 2007/23/EB, 2009/105/EB ir 2009/23/EB.

1.2.                
Atitinkama (-os) politikos sritis (-ys) VGV / VGB
sistemoje[32] 

2 antraštinė dalis. Įmonės. 02 03
skyrius: Prekių vidaus rinka ir sektorių politika

1.3.                
Pasiūlymo pobūdis

Pasiūlymas susijęs su esamos
priemonės pratęsimu. 
Pažymėtina, kad šioje finansinėje
teisės akto pasiūlymo pažymoje nustatytomis sumomis nepažeidžiamas
būsimas Komisijos pasiūlymas dėl daugiametės
finansinės programos laikotarpiui po 2013 m.
Komisija per metinę biudžetinę procedūra siūlys šiai
priemonei skirtus biudžeto asignavimus. Taigi,
ši finansinė pažyma skirta vieneriems metams (2013 m.). 

1.4.                
Tikslai
1.4.1.          
Komisijos daugiametis (-čiai) strateginis
(-iai) tikslas (-ai), kurio (-ių) siekiama šiuo pasiūlymu 

1a. Konkurencingumas augimui ir užimtumui skatinti

1.4.2.          
Konkretus (-ūs) tikslas (-ai) ir atitinkama
VGV / VGB veikla 

1 konkretus tikslas.
Reguliariai peržiūrėti galiojantį
vidaus rinkos acquis ir prireikus siūlyti naujus norminius ar
nenorminius veiksmus

1.4.3.          
Numatomas (-i) rezultatas (-ai) ir poveikis

Pasiūlyme nustatyta bendroji Europos
standartizacijos sistema. Sistemoje numatyti keli poveikio biudžetui neturintys
elementai (pvz., Europos standartizacijos institucijų, nacionalinių
standartizacijos institucijų ir Komisijos bendradarbiavimas), be to,
sistema – teisinis pagrindas tam tikrai daliai standartizacijos srities
veiklos, kurią vykdo tokios Europos standartizacijos institucijos kaip
CEN, CENELEC ir ETSI (toliau – ESI), finansuoti, ir teisinis pagrindas Europos
organizacijoms, kurios atstovauja MVĮ, vartotojų, aplinkos srities ir
socialiniams interesams, finansinei paramai skirti.
Dalies Europos standartizacijos sistemos
finansavimas lėšas skiriant ESI yra ypač svarbus vidaus rinkai,
jį derėtų tęsti. Vis dėlto sistema turėtų
būti veiksmingesnė. Viena vertus, imtasi priemonių Europos
standartų, kurie rengiami Komisijos prašymu, nustatymui paspartinti.
Norint paskatinti ESI aktyviau ieškoti sutarimo ginčytinais klausimais ir
peržiūrėti kai kuriuos vidinius procesus bus naudojamos
finansinės priemonės. Kita vertus, šiame pasiūlyme numatyta
pritaikyti gerokai paprastesnę, greitesnę ir stabilesnę
procedūrą ES teikiamos finansinės paramos veiksmingumui didinti.
Dėl daug paprastesnės ir ne tokios biurokratinės tvarkos
sumažės administracinėms tarnyboms ir paramos gavėjams tenkanti
administracinė našta. Dėl šios naštos tarnybos negali naudoti savo
išteklių politikos tikslams siekti ir paslaugai laiku suteikti, o ESI
dėl jos susiduria su pernelyg dideliu biurokratizmu. Pagal šį
pasiūlymą ESI teikiamas finansavimas pertvarkomas numatant
galimybę palaipsniui pereiti prie rezultatais grindžiamos sistemos, remiantis
apibrėžtais sutartais rodikliais ir tikslais (išdirbiu ir rezultatais) ir
supaprastinta vienkartinių išmokų tvarka, tokias išmokas aiškiai
atskiriant nuo bet kokio faktinių įgyvendinimo sąnaudų
vertinimo. 
Be to, reikėtų toliau skirti
finansinę paramą MVĮ, vartotojų, aplinkos srities ir
socialiniams interesams atstovaujančioms Europos organizacijoms. Iki šiol
tokios organizacijos būdavo finansuojamos per įvairias programas,
kurių dauguma baigia galioti 2013 m. gruodžio 31 d. Todėl
būtų tikslinga supaprastinti šias paramos sistemas ir jas pergrupuoti
remiantis tuo pačiu teisiniu pagrindu. Tinkamumo gauti tokias dotacijas
kriterijai, pasinaudojimo jomis sąlygos ir finansinių įnašų
rūšys suderinami ir pritaikomi prie konkrečių atitinkamos
suinteresuotųjų šalių grupės poreikių, kad, pvz.,
veiklos dotacijas būtų galima skirti vienai Europos organizacijai
pagal tam tikrą ekonominės veiklos rūšį ar tam tikrus
atstovaujamus socialinius interesus. 
Pagal 2006 m. spalio 24 d. Europos
Parlamento ir Tarybos sprendimą Nr. 1673/2006/EB dėl Europos
standartizacijos finansavimo ESI netaikomas laipsniško veiklos dotacijų,
kurios pagal Finansinio reglamento 113 straipsnį nėra nustatyto
dydžio išmokos, mažėjimo principas. Ši išimtis turėtų galioti ir
ateityje.
Be to, pagrindinė veiklos dotacijų idėja
– jomis organizacijai turėtų būti skiriama trumpalaikė
parama, padedanti ilgainiui jai tapti finansiškai nepriklausoma. Tačiau
toks proporcingas mažinimas neatitiktų ES politikos, pagal kurią
turėtų būti sustiprinta MVĮ ir visuomeninių
suinteresuotųjų šalių pozicija siekiant užtikrinti Europos
standartizacijos sistemos integruotumą. Tikėtina, kad ateityje bus
rengiama daugiau Europos standartų, todėl padidės MVĮ ir
visuomeninėms suinteresuotosioms šalims Europos standartizacijos sistemoje
atstovaujančių organizacijų darbo krūvis. Dėl
aplinkybių, kuriomis veikiama, ir teisės aktais nustatytų
tikslų nuolatinis šių organizacijų vaidmuo yra ypač svarbus
vykdant ES veiklą ir įgyvendinant politiką. Plėtojant
Europos standartizaciją būtina skatinti ir stiprinti aktyvų
MVĮ, vartotojams ir aplinkos srities interesams atstovaujančių
Europos organizacijų dalyvavimą. Tokios organizacijos siekia Europos
bendrąjį interesą atitinkančio tikslo, o pagal
konkretų nacionalinių ne pelno organizacijų suteiktą
mandatą arba išimtinai atstovaujant MVĮ ir visuomeninių
suinteresuotųjų šalių interesams jos sudaro Europos tinklą,
kurio veikla – atstovauti valstybėse narėse veikiančioms ne
pelno institucijoms ir skatinti laikytis Sutarčių tikslams
atitinkančių principų ir politikos. Dėl aplinkybių,
kuriomis veikiama, ir teisės aktais nustatytų tikslų nuolatinis
MVĮ, vartotojams ir aplinkos srities bei socialiniams interesams Europos
standartizacijos procese atstovaujančių organizacijų vaidmuo yra
ypač svarbus veikiant ES lygmeniu ir įgyvendinant politiką. Be
to, standartas parengiamas per 1–3 metus, tam būtinas ilgalaikis techninis
procesas. Norint nuolat aktyviai dalyvauti techninio komiteto ar darbo
grupės veikloje ilgainiui tam reikia skirti labai daug laiko. Todėl
atrinktoms Europos organizacijoms, kurios atstovauja MVĮ, vartotojų,
aplinkos srities ir socialiniams interesams, reikia toliau taikyti išimtį
dėl proporcingo veiklos dotacijų mažinimo principo.

1.4.4.          
Rezultatų ir poveikio rodikliai 

(1)         
Europos standartų, kuriuos priėmė
ESI gavusios Komisijos prašymą, skaičius;
(2)         
laikotarpis nuo to momento, kai ESI priima
prašymą parengti Europos standarto projektą, iki oficialaus standarto
priėmimo momento;
(3)         
Europos standartizacijos procese
dalyvaujančių Europos organizacijų, kurios atstovauja MVĮ,
vartotojų, aplinkos srities ir socialiniams interesams, faktinis
skaičius; 
(4)         
faktiniai standartizacijos struktūrų ir
valdysenos pokyčiai ir jų poveikis priimtų standartų
skaičiui, standartų nustatymo greičiui ir Europos
organizacijų, kurios atstovauja MVĮ, vartotojų, aplinkos srities
ir socialiniams interesams, dalyvavimui Europos standartizacijos procese.

1.5.                
Pasiūlymo pagrindas 
1.5.1.          
Trumpalaikiai arba ilgalaikiai poreikiai 

Poreikių, kurių reikia laikytis pagal
pasiūlymą, santrauka:
(1)         
Europos standartizacija yra svarbi ir veiksminga
priemonė prisidedant prie Europos politikos ir teisės aktų
įgyvendinimo. Europos standartizacija atlieka ir ateityje atliks
svarbų vaidmenį vienos bendros prekių ir paslaugų rinkos
veikimui ir užkertant kelią prekybos kliūčių kūrimui
Europos Sąjungoje. Todėl ESI turėtų ir toliau
priiminėti Europos standartus, joms ir toliau turėtų būti
skiriamas bendras ES finansavimas. Be to, teisinis pagrindas turėtų
būti taikomas ne tik produktų, bet ir paslaugų standartams.
(2)         
Standartizacija Europos Sąjungoje svariai
prisideda prie Europos ekonomikos. Naudojimasis standartais – galinga
strateginė priemonė įmonių konkurencingumui didinti.
Todėl svarbu, kad standartai atitiktų vis greitesnį
produktų kūrimo ciklą ir kad Europos standartai būtų
sparčiau parengiami.
(3)         
Standartai turės poveikio vis didesniam
Europos visuomenės grupių skaičiui, tarp jų – visų
rūšių verslo įmonėms ir daugeliui pavienių
piliečių. Standartas yra jį rengiant dalyvavusių
subjektų pasiekto sutarimo rezultatas. Kad standartą pripažintų
ir įmonės, ir vartotojai, dalyvių turi būti kuo
įvairesnių. Pasiūlymu turėtų būti užtikrinta, kad
Europos standartizacijos sistema aprėptų kuo daugiau dalyvių ir
visi dalyviai įsipareigotų plėtoti šią sistemą, kuri
bus grindžiama pagrindinėmis atvirumo, skaidrumo ir mokslinio
pagrįstumo vertybėmis, ir nuolat gerintų standartizacijos
struktūras ir valdyseną.
(4)         
Būtina, kad standartais būtų galima
naudotis siekiant užtikrinti paslaugų ir taikmenų sąveiką
informacinių ir ryšių technologijų srityje, nes tik tada Europa
galės naudotis visais IRT privalumais. Svarbiausias vaidmuo
turėtų tekti atitinkamiems specializuotų forumų ir
konsorciumų parengtiems IRT standartams tose srityse, kuriose jų
nerengia Europos standartizacijos institucijos, šių institucijų
parengti standartai neprigyja rinkoje arba tampa nebevartotini. Todėl
tokie standartai turėtų būti oficialiai pripažinti, kad valdžios
institucijos, vykdydamos viešuosius pirkimus, galėtų jais naudotis.

1.5.2.          
Papildoma ES dalyvavimo nauda

Europos standartai labai svarbūs pramonės
produktų vidaus rinkos veikimui. Jais pakeičiami nacionaliniai,
neretai prieštaringi standartai, dėl kurių gali kilti techninių
kliūčių nacionalinėje rinkoje. Europos standartus galima
suskirstyti į 2 kategorijas:
a) Komisijos prašymu parengti Europos standartai,
pagrįsti vadinamuoju mandatu, pagal kurį ESI prašoma parengti
norminio pobūdžio technines specifikacijas, kurios atitiktų mandatu
nustatytus reikalavimus. Tokius standartus galima suskirstyti į 2
pakategores:
– Europos darnieji standartai, kuriais
užtikrinama, kad produktai atitiktų esminius ES teisės aktuose
išdėstytus reikalavimus. Jei produktai atitinka Europos darniuosius
standartus, vadinasi jie yra pakankamai saugūs. Tačiau darnieji
standartai vis dar taikomi savanoriškai, todėl gamintojas gali pasinaudoti
bet kuriuo kitu techniniu sprendimu, įrodančiu, kad jo produktas
atitinka esminius reikalavimus. Per pastaruosius du dešimtmečius Europos
darniųjų standartų procentinė dalis padidėjo nuo 3,55 proc.
iki 20 proc. 2009 m. 
– Kiti Europos standartai, kuriais prisidedama
prie Europos politikos įgyvendinimo.
b) Kiti Europos standartai, priimami ne pagal ES
teisės aktus įmonių, nacionalinių standartizacijos
institucijų ar kitų suinteresuotųjų šalių iniciatyva
arba Komisijos prašymu. 
Europos standartai ir ypač darnieji
standartai yra ypatingai svarbūs prekių vidaus rinkos veikimui.
Tačiau standartų rengimas yra daug darbo ir laiko reikalaujanti
užduotis, kurią vykdo nacionaliniai ekspertai. Todėl, siekiant pagerinti
darniųjų standartų kokybę ir paskatinti Europos
standartizaciją tarptautiniu lygmeniu, Sprendime Nr. 1673/2006/EB
nustatytas teisinis pagrindas finansinei paramai Europos standartizacijos
institucijų centriniams sekretoriatams teikti. Europos Komisija ir ELPA su
kiekviena ESI sudaro partnerystės pagrindų susitarimus (PPS), pagal
kuriuos Komisijai gali būti teikiami pasiūlymai dėl finansavimo.
PPS nustatomos administracinio ir finansinio pobūdžio taisyklės
dėl standartizacijos srities veiklos finansavimo ir bendrosios
aplinkybės bei sąlygos finansinei paramai teikti. Šiuo pasiūlymu
pakeičiamas Sprendimas Nr. 1673/2006/EB.

1.5.3.          
Panašios patirties išvados

Šiame pasiūlyme atsižvelgiama į
vertinimus, atliktus priimant Sprendimą Nr. 1673/2006/EB, į
kuriuos nuorodos pateiktos poveikio vertinime.

1.5.4.          
Suderinamumas ir galima sąveika su kitomis
atitinkamomis priemonėmis

Šis pasiūlymas visiškai atitinka kitas
atitinkamas priemones, t. y. visus pridedamo poveikio vertinimo
4 priede nurodytus teisės aktus. 

1.6.                
Trukmė ir finansinis poveikis 

Pasiūlymo trukmė neribota

1.7.                
Numatytas (-i) valdymo būdas (-ai)[33] 

Komisijos vykdomas tiesioginis centralizuotas
valdymas

2.                      
VALDYMO PRIEMONĖS 
2.1.                
Priežiūros ir atskaitomybės
taisyklės 

Bendrieji bendradarbiavimo tikslai ir
administracinės bei finansinės sąlygos, susijusios su
dotacijų skyrimu pasiūlyme nurodytoms Europos standartizacijos
institucijoms ir kitoms organizacijoms, bus apibrėžtos Komisijos ir
šių institucijų bei organizacijų pasirašytinuose
partnerystės pagrindų susitarimuose remiantis Finansiniu reglamentu
ir Reglamentu (EB, Euratomas) Nr. 2342/2002. Šiuose susitarimuose ir
susitarimuose dėl dotacijų bus nustatytos stebėsenos ir
ataskaitų teikimo taisyklės.
Be to, pagal pasiūlymą Europos
standartizacijos institucijos ir kitos organizacijos, kurios yra nurodytos
šiame pasiūlyme, įpareigojamos Komisijai teikti metines
įsipareigojimų vykdymo ataskaitas. 

2.2.                
Valdymo ir kontrolės sistema 
2.2.1.          
Nustatyta rizika 

Europos standartizacijos institucijų
finansinis pagrindas tvirtas. Kvietimuose kitoms pasiūlyme nurodytoms
organizacijoms teikti pasiūlymus bus nurodyti finansiniai atrankos
kriterijai, kad būtų išvengta finansinės rizikos. Taigi,
finansinės rizikos nustatyti negalima.

2.2.2.          
Numatomas (-i) kontrolės metodas (-ai) 

Numatyti kontrolės metodai nustatyti
Finansiniame reglamente ir Reglamente (EB, Euratomas) Nr. 2342/2002. Šie
metodai bus išsamiau aprašyti partnerystės pagrindų susitarimuose ir
susitarimuose dėl dotacijų, kuriuos pasirašys Komisija ir
pasiūlyme nurodytos Europos standartizacijos institucijos bei kitos organizacijos.
Be to, pasiūlyme aiškiai nurodyta, kad visuose susitarimuose ir sutartyse,
sudaromuose remiantis šiuo reglamentu, turi būti numatyta, kad Komisija
arba bet kuris jos įgaliotasis atstovas vykdytų priežiūrą
ir finansinę kontrolę, o auditą atliktų Audito Rūmai,
ir kad prireikus auditas galėtų būti atliekamas vietoje.

2.3.                
Sukčiavimo ir pažeidimų prevencijos
priemonės 

Pasiūlyme pateikta nuostata, pagal kurią
Komisija turi užtikrinti, kad Sąjungos finansiniai interesai
būtų apsaugoti taikant sukčiavimo, korupcijos ir kitos neteisėtos
veiklos prevencijos priemones, vykdant veiksmingus patikrinimus ir išieškant
neteisėtai išmokėtas sumas, o jei nustatomi pažeidimai – taikant
veiksmingas, proporcingas pažeidimams ir atgrasančias nuobaudas, kaip
numatyta reglamentuose (EB, Euratomas) Nr. 2988/95, (Euratomas, EB)
Nr. 2185/96 ir (EB) Nr. 1073/1999. 

3.                      
NUMATOMAS PASIŪLYMO FINANSINIS POVEIKIS 
3.1.                
Atitinkama (-os) daugiametės finansinės
programos išlaidų kategorija (-os) ir biudžeto išlaidų eilutė
(-s) 

·      Dabartinės biudžeto išlaidų eilutės 
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 DA / NA ([34])   || ELPA[35] šalių   || šalių kandidačių[36]   || trečiųjų šalių || pagal Finansinio reglamento 18 straipsnio 1 dalies aa punktą 
 1a. Konkurencingumas augimui ir užimtumui skatinti || 02 03 04 straipsnis. Standartizacija ir teisės aktų derinimas || DA || TAIP || NE || NE || NE 
·      Prašomos sukurti naujos biudžeto eilutės: 02 03 04 straipsnis
turėtų būti suskirstytas į du atskirus straipsnius: 
–     
02 03 04 01 straipsniu turėtų būti
pakeistas 02 03 04 straipsnis, šiame straipsnyje turėtų būti
įrašyti kreditai, iš kurių skiriama finansinė parama CEN,
CENELEC ir ETSI vykdomai standartizacijos srities veiklai;
–     
02 03 04 02 straipsnį sudarys tolesni
kreditai, kurie buvo anksčiau skirti ir išmokėti pagal 02 02 01,
17 02 02 00 ir 07 03 07 straipsnius su standartizacija
susijusiai veiklai vykdyti; 2,1 mln. EUR iš biudžeto eilutės 02 02
01, 1,4 mln. EUR iš biudžeto eilutės 17 02 02 00 ir 0,2 mln. EUR
iš biudžeto eilutės 07 03 07 bus pervesti į naują biudžeto eilutę
02 03 04 02;
–     
02 02 01, 17 02 02 00 ir 07 03 07 straipsniai per
finansinį programavimą bus sumažinti pirmiau nurodytomis sumomis,
atitinkančiomis standartizacijos srities veiksmus. Pastarieji straipsniai
bus sumažinti sumomis, kurios atitinka standartizacijos srities veiksmus;
–     
kreditai, iš kurių skiriamos dotacijos kitoms
organizacijoms, kurios atstovauja visuomeninėms suinteresuotosioms šalims
standartizacijos srityje, įtraukiami į kitas biudžeto eilutes (pvz.,
04 03 03 02). 
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 DA / NA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
 1a. Konkurencingumas augimui ir užimtumui skatinti || 02 03 04 01 straipsnis. Parama CEN, CENELEC ir ETSI vykdomai veiklai standartizavimo srityje || DA || TAIP || NE || NE || NE 
 1a. Konkurencingumas augimui ir užimtumui skatinti || 02 03 04 02 straipsnis. Parama MVĮ ir visuomeninėms suinteresuotosioms šalims atstovaujančioms organizacijoms vykdant standartizacijos veiklą || DA || TAIP || NE || NE || NE 

3.2.                
Numatomas poveikis išlaidoms[37]
3.2.1.          
Numatomo poveikio išlaidoms suvestinė 

mln. EUR (tūkstantųjų tikslumu)
 Daugiametės finansinės programos išlaidų kategorija: || Numeris || 1a. Konkurencingumas augimui ir užimtumui skatinti 
   ||   ||   || N metai[38]   || N+1 metai || N+2 metai || N+3 metai || N+4–6 metai || IŠ VISO 
  Veiklos asignavimai ||   ||   ||   ||   ||   ||   ||   ||   
 02 03 04 01 straipsnis. Parama CEN, CENELEC ir ETSI vykdomai veiklai standartizavimo srityje || Įsipareigojimai || (1) || 23.5 || -- || -- || -- || -- || -- || -- || -- 
 Mokėjimai || (2) || 9 || -- || -- || -- || -- || -- || -- || -- 
 02 03 04 02 straipsnis. Parama MVĮ ir visuomeninėms suinteresuotosioms šalims atstovaujančioms organizacijoms vykdant standartizacijos veiklą || Įsipareigojimai || (1a) || 3.7 || -- || -- || -- || -- || -- || -- || -- 
 Mokėjimai || (2a) || 3.7 || -- || -- || -- || -- || -- || -- || -- 
 Administracinio pobūdžio asignavimai, finansuojami  konkrečių programų rinkinio lėšomis[39]   ||   ||   ||   || -- || -- || -- || -- || -- 
 02 01 04 02 straipsnis. ||   || (3) || 0.2 || -- || -- || -- || -- || -- || -- || -- 
 Tik dėl informacijos – šios eilutės bus sumažintos (šių sumų bendroje sumoje nematyti): ||   ||   ||   ||   ||   ||   ||   ||   ||   ||   
 02 02 01 straipsnis (1a išlaidų kategorija) || Įsipareigojimai ||   || -2.1 || -- || -- || -- || -- || -- || -- || -- 
 Mokėjimai ||   || -2.1 || -- || -- || -- || -- || -- || -- || -- 
 17 02 02 00 straipsnis (3b išlaidų kategorija) || Įsipareigojimai ||   || -1.4 || -- || -- || -- || -- || -- || -- || -- 
 Mokėjimai ||   || -1.4 || -- || -- || -- || -- || -- || -- || -- 
 07 03 07 straipsnis (2 išlaidų kategorija) || Įsipareigojimai ||   || -0.2 || -- || -- || -- || -- || -- || -- || -- 
 Mokėjimai ||   || -0.2 || -- || -- || -- || -- || -- || -- || -- 
 IŠ VISO asignavimų pagal daugiametės finansinės programos 1.a IŠLAIDŲ KATEGORIJĄ || Įsipareigojimai || =1+1a +3 || 27.4 || -- || -- || -- || -- || -- || -- || -- 
 Mokėjimai || =2+2a +3 || 12.9 || -- || -- || -- || -- || -- || -- || -- 
 Daugiametės finansinės programos išlaidų kategorija: || 5 || Administracinės išlaidos 
mln. EUR (tūkstantųjų tikslumu)
   ||   ||   || N metai || N+1 metai || N+2 metai || N+3 metai || N+4–6 metai || IŠ VISO 
 ENTR, SANCO, MARKT, MOVE, ENV ir INFSO GD || 
  Žmogiškieji ištekliai || 3.5 || -- || -- || -- || -- || -- || -- || -- 
  Kitos administracinės išlaidos || 0.3 || -- || -- || -- || -- || -- || -- || -- 
 IŠ VISO || Asignavimai || -- || -- || -- || -- || -- || -- || -- ||   
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 3.8 || -- || -- || -- || -- || -- || -- || -- ||   
mln. EUR (tūkstantųjų tikslumu)
   ||   ||   || 2013 || 2014 || 2015 || 2016 || 2017–2020 || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 3.8 || -- || -- || -- || -- || -- || -- || -- 
 Mokėjimai || 3.8 || -- || -- || -- || -- || -- || -- || -- 

3.2.2.          
Numatomas poveikis veiklos asignavimams 

Pasiūlymui įgyvendinti veiklos
asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   || N metai || N+1 metai || N+2 metai || N+3 metai || N+4–6 metai || IŠ VISO 
 REZULTATAI 
 Rezultato rūšis[40]   || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 
 1 KONKRETUS TIKSLAS Reguliariai peržiūrėti galiojantį vidaus rinkos acquis ir prireikus siūlyti naujus norminius ar nenorminius veiksmus ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ESI centrinis sekretoriatas   || (A) || 3.35 || 3 || 10 || -- || -- || -- || -- || -- || -- || -- || -- || -- || -- || -- || -- || -- || -- 
 Standartų vertimas || (B) || 0.55 || 2 || 1.1 || -- || -- || -- || -- || -- || -- || -- || -- || -- || -- || -- || -- || -- || -- 
 Standartizacijos srities veikla (įskaitant IRT) || (C) || 0.4 || 25 || 11 || -- || -- || -- || -- || -- || -- || -- || -- || -- || -- || -- || -- || -- || -- 
 Europos srtandartų skatinimas || (D) || 0.1 || 1 || 0.1 || -- || -- || -- || -- || -- || -- || -- || -- || -- || -- || -- || -- || -- || -- 
 Auditai, vertinimai ir konkretūs projektai || (E) || 0.8 || 1 || 0.8 || -- || -- || -- || -- || -- || -- || -- || -- || -- || -- || -- || -- || -- || -- 
 Tyrimai ir techninė parama || (D) (E) || 1.2 || 0 || 0 || -- || -- || -- || -- || -- || -- || -- || -- || -- || -- || -- || -- || -- || -- 
 Skatinimas naudoti Eurokodus ir jų kūrimas || (D) (E) || 0.5 || 1 || 0.5 || -- || -- || -- || -- || -- || -- || -- || -- || -- || -- || -- || -- || -- || -- 
 Parama MVĮ atstovaujančioms organizacijoms || (A) to (E) || 2.0 || 1 || 2.0 || -- || -- || -- || -- || -- || -- || -- || -- || -- || -- || -- || -- || -- || -- 
 Parama visuomeninėms suinteresuotosioms šalims atstovaujančioms || (A) to (E) || 0.75 || 2 || 1.5 || -- || -- || -- || -- || -- || -- || -- || -- || -- || -- || -- || -- || -- || -- 
 1 konkretaus tikslo tarpinė suma ||   ||   || -- || -- || -- || -- || -- || -- || -- || -- || -- || -- || -- || -- || -- || -- 
 IŠ VISO IŠLAIDŲ || 36 || 27 || -- || -- || -- || -- || -- || -- || -- || -- || -- || -- || -- || -- || -- || -- 

3.2.3.          
Numatomas poveikis administracinio pobūdžio
asignavimams
3.2.3.1.    
Suvestinė 

Pasiūlymui įgyvendinti administraciniai
asignavimai naudojami taip:
mln. EUR
(tūkstantųjų tikslumu)
   || N metai || N+1 metai || N+2 metai || N+3 metai || N+4–6 metai || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   
 Žmogiškieji ištekliai || 3.5 || -- || -- || -- || -- || -- || -- || -- 
 Kitos administracinės išlaidos || 0.3 || -- || -- || -- || -- || -- || -- || -- 
 Daugiametės finansinės programos 5 IŠLAIDŲ KATEGORIJOS tarpinė suma || 3.8 || -- || -- || -- || -- || -- || -- || -- 
 Neįtraukta į daugiametės finansinės programos 5 IŠLAIDŲ KATEGORIJĄ[41]   ||   ||   ||   ||   ||   ||   ||   ||   
 Žmogiškieji ištekliai || 0 || -- || -- || -- || -- || -- || -- || -- 
 Kitos administracinio pobūdžio išlaidos || 0.2 || -- || -- || -- || -- || -- || -- || -- 
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || 0.2 || -- || -- || -- || -- || -- || -- || -- 
 IŠ VISO || 4 || -- || -- || -- || -- || -- || -- || -- 

3.2.3.2.    
 Numatomi žmogiškųjų išteklių
poreikiai 

Pasiūlymui įgyvendinti žmogiškieji
ištekliai naudojami taip:
Sąmatą nurodyti sveikais
skaičiais (arba ne smulkiau nei dešimtųjų tikslumu)
   || N metai || N+1 metai || N+2 metai || N+3 metai || N+4–6 metai 
  Etatų plano pareigybės (pareigūnai ir laikinieji darbuotojai) || 
 XX 01 01 01 (Komisijos būstinė ir atstovybės) || 2.9 || -- || -- || -- || -- || -- || -- 
 XX 01 01 02 (Delegacijos) || 0 || -- || -- || -- || -- || -- || -- 
 XX 01 05 01 (Netiesioginiai moksliniai tyrimai) || 0 || -- || -- || -- || -- || -- || -- 
 10 01 05 01 (Tiesioginiai moksliniai tyrimai) || 0 || -- || -- || -- || -- || -- || -- 
   Išorės personalas (visos darbo dienos ekvivalento vienetais (FTE))[42]   || 
 XX 01 02 01 (CA, INT, SNE finansuojami iš bendrojo biudžeto) || 0.6 || -- || -- || -- || -- || -- || -- 
 XX 01 02 02 (CA, INT, JED, LA ir SNE delegacijose) || 0 || -- || -- || -- || -- || -- || -- 
 XX 01 05 02 (CA, INT, SNE – netiesioginiai moksliniai tyrimai) || 0 || -- || -- || -- || -- || -- || -- 
 10 01 05 02 (CA, INT, SNE – tiesioginiai moksliniai tyrimai) || 0 || -- || -- || -- || -- || -- || -- 
 Kitos biudžeto eilutės (nurodyti) || 0 || -- || -- || -- || -- || -- || -- 
 IŠ VISO || 7 || -- || -- || -- || -- || -- || -- 
XX yra atitinkama
politikos sritis arba biudžeto antraštinė dalis.
Žmogiškųjų išteklių poreikiai bus
tenkinami panaudojant GD darbuotojus, jau paskirtus priemonei valdyti ir (arba)
perskirstytus generaliniame direktorate, ir prireikus finansuojami iš
papildomų lėšų, kurios atsakingam GD gali būti skiriamos
pagal metinę asignavimų skyrimo procedūrą ir atsižvelgiant
į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Reglamento įgyvendinimas (t. y. standartizacijos srities veiklos valdymas ir jos finansavimas, įskaitant IRT, ir dotacijų MVĮ bei visuomeninėms suinteresuotosioms šalims atstovaujančioms organizacijoms valdymas). 
 Išorės personalas || Deleguotieji nacionaliniai ekspertai padės toliau tęsti standartizacijos srities veiklą, įskaitant IRT sritį. Sutartininkai daugiausia atliks administracines užduotis. 

3.2.4.          
Suderinamumas su dabartine daugiamete finansine
programa 

Pasiūlymas atitinka dabartinę
daugiametę finansinę programą. Kai kurie kreditai gali būti
perkelti iš kitų biudžeto antraštinių dalių į 2
antraštinę dalį (Įmonės), kaip nustatyta 3.1 skirsnyje.

3.2.5.          
Trečiųjų šalių įnašai 

Pasiūlyme numatytas bendras finansavimas
apskaičiuojamas taip:
Asignavimai mln. EUR (tūkstantųjų
tikslumu)
   || N metai || N+1 metai || N+2 metai || N+3 metai || N+4–6 metai || Iš viso 
 Nurodyti bendrą finansavimą teikiančią įstaigą || ELPA || ELPA || ELPA || ELPA || ELPA || ELPA || ELPA || ELPA 
 IŠ VISO bendrai finansuojamų asignavimų || 0.7 || -- || -- || -- || -- || -- || -- || -- 

3.3.                
Numatomas poveikis įplaukoms 

Pasiūlymas
neturi finansinio poveikio įplaukoms.
[1]               OL C […], […], p. […].
[2]               OL L 24,
1998 7 21, p. 37.
[3]               OL L 315,
2006 11 15, p. 9.
[4]               OL L 36,
1987 2 7, p. 31.
[5]               OL L 376, 2006 12 27.
[6]               OL L 71, 1980 3 17, p. 1.
[7]               OL L 399, 1989 12 30, p. 18.
[8]               OL L 121,
1993 5 15, p. 20.
[9]               OL L 100, 1994 4 19, p. 1.
[10]             OL L 164, 1994 6 30, p. 15.
[11]             OL L 213, 1995 9 7, p. 1.
[12]             OL L 181, 1997 7 9, p. 1.
[13]             OL L 135, 2004 4 30, p. 1.
[14]             OL L 154, 2007 6 14, p. 1.
[15]             OL L 264, 2009 10 8, p. 12.
[16]             OL L 122, 2009 5 16, p. 6.
[17]             OL L 218, 2008 8 13, p. 82.
[18]             OL L 134,
2004 4 30, p. 1.
[19]             OL L 134,
2004 4 30, p. 114.
[20]             OL L 260,
2009 10 3, p. 20.
[21]             OL L 108, 2002 4 24, p. 33.
[22]             OL L 248, 2002 9 16, p. 1.
[23]             OL L 357, 2002 12 31, p. 1.
[24]             OL L 310, 2006 11 9, p. 15.
[25]             OL L 404, 2006 12 30, p. 39.
[26]             OL L 149, 2007 6 9, p. 1.
[27]             OL L 312, 1995 12 23, p. 1.
[28]             OL L 292, 1996 11 15, p. 2.
[29]             OL L 136, 1999 5 31, p. 1.
[30]             OL L 55, 2011 2 28, p. 13.
[31]             OL L 88, 2011 4 4, p. 5.
[32]             VGV – veikla grindžiamas valdymas, VGB – veikla
grindžiamas biudžeto sudarymas.
[33]             Išsamią informaciją apie valdymo būdus ir
nuorodas į Finansinį reglamentą galima rasti svetainėje
„BudgWeb“ http://www.cc.cec/budg/man/budgmanag/budgmanag_en.html
[34]             DA – diferencijuotieji asignavimai / NDA –
nediferencijuotieji asignavimai.
[35]             ELPA – Europos laisvosios prekybos asociacija. 
[36]             Šalių kandidačių ir, kai taikoma,
Vakarų Balkanų potencialių šalių kandidačių.
[37]             3.2 skirsnio lentelėse nurodytos sumos
turėtų būti priderintos prie infliacijos ir galiausiai
atitinkamai pakoreguotos.
[38]             N metai yra galimos pasiūlymo įgyvendinimo
pradžios metai, t. y. 2013 m. 
[39]             Techninė ir (arba) administracinė pagalba bei
išlaidos ES programų ir (arba) veiksmų įgyvendinimui remti
(buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[40]             Rezultatai – tai būsimi produktai ir paslaugos (pvz.,
finansuota studentų mainų, nutiesta kelių kilometrų ir
kt.). (A)= Administracinė pagalba, (B)= vertimo paslaugos, (C)= faktinis
standartizacijos srities darbas, (D)= reklama ir viešinimas, įskaitant
konferencijas, ir (E)= kitos intelektinės paslaugos.
[41]             Techninė ir (arba) administracinė pagalba bei
išlaidos ES programų ir (arba) veiksmų įgyvendinimui remti
(buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[42]             CA – sutartininkas („Contract Agent“); INT – per
agentūrą įdarbintas darbuotojas („Intérimaire“); JED –
jaunesnysis delegacijos ekspertas („Jeune Expert en Délégation“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“).